text:
GENT, BELGIKA – Brian Mariano i Hensley Paulina tabata tin otro intento pa klasifiká pa e Mundial di atletismo indoor na Sopot, Polonia den wikènt tras di lomba. Ambos atleta ta purbando pa yega Mundial den e evento di 60m indoor.
Lastimá mente, ku niun di e dos atleta nan Kurasoleño no a logra kore e tempu di 6.65 sekònde of mihó pa klasifiká pa e mundial.
Den e evento di Flanders Indoor na Bèlgika, Brian Mariano a kore den e promé buèlta klasifikatorio. Aki nan e atleta a kore un tempu di 6.81 sekònde ku tabata bon pa di kuater lugá. Ku e tempu aki Mariano tabata hopi serka pa klasifiká pa e final pero e atleta Belga, Robin Vanderbemden a klasifiká riba Brian pa e final.
Den e di dos buèlta klasifikatorio, Hensley Paulina a kore. Aki nan e atleta a kore un tempu di 6.87 sekònde ku e pone a atleta finalisá na di shete lugá.
Brian a drecha su tempu konsiderablemente kompará ku e 6.93 sekònde ku e la kore siman pasa na Fransia. Hensley di otro banda no a kore su mihó tempu, mirando ku siman pasa e la kore un tempu di 6.82 sekònde na Amsterdam siman pasa.
E atleta nan tin te ku 24 di febrüari próksimo pa registrá e tempu di 6.65 sekònde of miho pa klasifiká pa e mundial di indoor.


c: text/html

text:
Pronóstiko di tempu pa Kòrsou i bisindario bálido te djabièrnè mainta 06:00 o.l., 26 di ougùstùs 2022.
Pronóstiko
Pronóstiko di tempu pa Kòrsou i bisindario bálido te djabièrnè mainta 06:00 o.l., 26 di ougùstùs 2022.
Kompilá: djaweps 25 di ougùstùs 2022, 05:00 o.l. (09:00 UTC).
Tempu: Por lo general parsialmente nublá i generalmente seku. Tambe ta premirá ku por bira un dia un poko kaloroso atrobe.
Temperatura máksimo lo alkansá 34ºC i temperatura mínimo 26ºC.
Solo ta sali 06:25 i ta baha 18:51 o.l.
Bientu: Generalmente ost i moderá; forsa 3 te 4 (12 te 30 km/ora, 7 te 16 nudo). De bes en kuando basta fuerte te fuerte den ráfaga; forsa 5 te 6 (31 te 50 km/ora, 17 te 27 nudo).
Situashon general: No ta antisipá formashon di nubia signifikante riba nos region i pa e motibu aki, un kondishon di wer relativamente seku lo prevalesé riba nos isla. Tambe, bientu ku forsa moderá te basta fuerte lo sigui persistí durante di dia. Mas aleu un disturbio riba parti ost di Karibe ta sigui move den direkshon wèst i ta antisipá ku e sistema aki lo kuminsá influensia nos área durante djabièrnè.
Kondishon di laman: Moderá ku altura di olanan entre 1 i 2 meter (3 i 6 pia).
Sistemanan tropikal signifikante: Ningun.
Fenómeno spesial: Ningun
Perspektiva te djasabra mainta: Parsialmente nublá ku algun áwaseru i chèns pa welek i bos.
Meteorólogo: Vrutaal.

robotstxt: allowed

filter: keep


text:
E memoria musikal di Kòrsou, Boneiru i Aruba
Seri di Herensia Kultural
Tur e tempu aki el a dedik’é ku kurpa i alma na kolekshoná i kategorisá trabou di músikonan antiano. “Sin tene kuenta si nan ta bon òf malu, tur grabashon ta bini na kuenta”, asina Rubens ta mustra. “Pasobra kua forma ku bo skohe pa registrá ta suphetivo. E registrashon mester ta mas kompleto posibel. Ta esei ta mi meta.”
E èks-librero akí for di tempu ku el a baha ku penshun ta den Biblioteka Públiko bo ta hañ’é. Tur mainta di och’or i mei te djesun or i mei.
Riba su eskritorio tin un mashin di skibi ku el a usa pa riba míles di karchi e skibi nòmber di orkesta, solista i título di kansion. Ku un disiplina di heru. “Ki ke hasi. Mi ta perfekshonista. Mi a tuma e enkargo akí i si mi kuminsá ku un proyekto mi ta gusta kab’é, anto bon tambe.” Tempu el a kuminsá no tabatin nada nada. “Kiko bo ta hasi e ora ei? Buska, pidi i kumpra. Asina ei kos a bai.”
No ta den monta, prosesá i tene e bakinan di karchi al dia so a bai hopi sodó di frenta. Tambe skuchamentu i grabamentu di e disko- i kasètnan original a tuma hopi tempu. “Zonido di disko raská ku ta keda pega, ta parti di realidat. Pero den e diskonan di 78 revolushon de bes en kuando kos ta bai robes.” Entre tantu henter e kolekshon ta riba kuater mil CD. Tambe e seri ku yama ‘Disconan Bieu’, trabou di Tim de Wolf ta aden. E grabashonnan riba kasèt di ‘Zikinza’, ku kuentanan popular i e kantikanan ku Pader Brenneker a registrá, tambe. Rubens ta bai ku tempu. E ta kopia e diskonan riba kasèt i despues e ta pasa e kasètnan riba CD. “Ta trabou ku un mucha por hasi esei”, asina e ta pensa awor. “Bo ta kopia un CD via velosidat dòbel. Awendia bo no ta keda skucha segun e CD ta kopia. Ménos grasioso. Mi ta di opinion tambe ku muzik riba CD falta un kos. E ambiente, e zonidonan di fondo. Den un sala di konsierto tampoko no ta kompletamente ketu. Grabashon riba CD ta téknikamente perfekto, pero friu.”
No a presentá e kolekshon di muzik nunka ainda muchu den publisidat. Pero afishonadonan sa bon unda nan ta haña Rubens.
Promé nan ta bai bati na porta di konosedónan di muzik, manera Elis Juliana i Rudy Plaate. “Bai serka Rubens, nan ta bisa e ora ei. Tin biaha e hendenan ei a pasa mashá kaminda kaba. Mi ta logra yuda nan i esei ta duna un satisfakshon enorme.” Asina e kolekshon ku Ruut Rubens a kompilá a bira e memoria musikal di e islanan bou di bientu. Sin beheit, tras di kortina di Biblioteka Públiko. Semper den background, nunka den foko.
Pero awor e tin 91 aña. A yega ora di e pasa e batuta pa otro sigui kuné. Pero pa ken? Ken ta dispuesto pa ku mes tantu amor i dedikashon nan enkargá nan na kuida herensia musikal di Antia Hulandes? Un hende ku ta sigui traha riba e fundeshi ku Rubens a pone i laga pa nos. Pasobra konservashon di e kolekshon akí ta Ruut su preokupashon. Ruut Rubens su deseo mayó ta pa gran públiko sa ku e kolekshon di muzik ku el a monta t’ei na Biblioteka Públiko. Pero biblioteka mes ta meimei di un proseso di outomatisashon. P’esei a kuminsá hinka e CD-nan ku muzik ariba den e sistema nobo, digitalisá. Hende ta mira klaramente ku ta duel Rubens ku tin asina tiki interes pa e kolekshon úniko akí di muzik. “Ta mashá piká ku asina tiki hende ta hasi uso di e kolekshon akí.”
Guia pa uso
Vários desena di baki ku karchi aden ta mustra interesadonan e kaminda pa yega na e kolekshon enorme di muzik antiano ku Biblioteka Públiko Kòrsou ta manehá. Nòmber di un kansion, di e orkesta, di e kompositor i asta di e tópiko di e kansion ta sufisiente kaba pa buska un disko, un kasèt òf un CD. Mashá poko biaha Ruut Rubens a desapuntá un kliente. Un kansion tokante amor pa kasamentu di un amigu, henter un kolekshon di trabou di un kantante ku ta kumpli 70 aña òf resúmen di tur e bandanan ku a yega di interpretá sierto piesa. Rubens ta buska i haña eseinan pa bo. A kategorisá muzik antiano segun rúbrika (kasamentu, dia di mama, kantika popular, kantika di koro etc.) kompositor, komposishon i number di fail di kasèt, disko i CD. E karchi di e komposishon ‘Mi no por wanta mas’ por ehèmpel ta indiká ku kuater banda diferente a interpretá e piesa ei: Gibi Doran, GIO, Robert Thiel i Doble R. Via e number 4053 tras di nòmber di Robert Thiel nos ta haña den e baki ku karchi numerá ‘Robert Thiel y orkesta’, muzik di farándula, Aruba i e kasèt, disko i CD-nan ku e banda ei a trese riba merkado.
Rudy Plaate: ‘Kolekshon impagabel’
“Impagabel”, asina e kompositor i kantante Rudy Plaate ta kalifiká e kolekshon di muzik antiano di Biblioteka Públiko Kòrsou. “Tur kos bo ta haña aki. Si mi tin mesté di algu mi ta bai biblioteka. Tambe pa mi propio kansionnan. Loke Rubens a hasi ta realmente di un balor inkalkulabel. Hopi biaha el a yudami. I semper kariñoso, semper dispuesto pa yuda. E ta bisabo “Pasa mañan.” E ora ei bo ta haña muchu mas informashon ku bo a bin buska. Hopi biaha mi sa manda hende serka dje. Anto di unda ku nan ta bini, sea ta di Áfrika, di Merka òf di Europa, semper nan ta sumamente satisfecho. Sigur no. Lo mi sinti mashá su falta si e stòp. Lo ta difísil pa haña un persona ku komo boluntario ta traha ku asina tantu amor pa konservashon di nos kolekshon di muzik. Ruut Rubens ta un persona presioso. E meresé un estatua.”
Oswin Behilia: ‘Bon yu’i Kòrsou’
Un bon yu’i Kòrsou. Esei ta loke señor Rubens ta pa Oswin ‘Chin’ Behilia. “Señor Rubens no a nase na Kòrsou. E no ta papia papiamentu. Pero pa medio di loke e ta hasi e ta mustra klaramente ku e tin bienestar di e isla akí i di su habitantenan mashá pegá na su kurason. Anto e ora ei pa mi bo ta mes ‘bon yu’i Kòrsou’. Kasi henter su bida Ruut Rubens a dedik’é na kolekshoná informashon i skucha i registrá gruponan musikal, kantante i kompositornan. Esei ta fenomenal. Na edat di nobenta aña ainda e ta aktivo. Si no ta den su hardin, ta den su ofisina na Biblioteka Públiko. Señor Rubens semper ta kla pa yudabo. E ta un ehèmpel pa mi, pa hendenan mas grandi i pa nos hubentut.”
Foto: Ruut Rubens, sin beheit, tras di kortina di Biblioteka Públiko.
Teksto: Eva Breukink. Foto’s: Prince Victor en Tim de Wolf


text: Investigacion di husticia ta mustra cu e negoshi di tereno a produci hopi placa pa Sussebeek y Benny. Na Curacao a haya un cuenta di banco cu 2.4 miyon florin riba dje, cu ta producto di corupcion. Benny tabata firma tereno pa loco pa Sussebeek y na su turno Sussebeek tabata bende esaki cu inversionistanan. Sussebeek a haya e terenonan di mas prominente dilanti waf, djey a bende esaki. Husticia a bisa cu nan tin prueba cu e placa poni den cuenta di banco na Curacao, tabata yega bek cerca Benny, sea via placa cash, sponser, of material pa su cas. Benny ta nenga cu 2.4 miyon aki ta di dje. Sinembargo e pruebanan ta mustra si con Sussebeek tabata feed Benny cu placa. Hecho ta keda cu Sussebeek cu tabata un ambtenaar di DOW, a pasa over ter beschikking di Benny pa traha den su oficina. Djey Sussebeek a haya multiple tereno y tabata bende esaki. E patrimonio di pueblo tabata bay den cartera di Sussebeek, cual na su turno, tabata sponser e fundacion Curazon Berde cu placa. Pues, ken tabata paga pa material di campaña? E placa procedente di benta di tereno di pueblo via Sussebeek.


text:
Minister Dangui Oduber
COLOMBIA NO LO ACEPTA PASHENTNAN MAS CU NO TA VACUNA
ORANJESTAD – Dia 14 di december AZV a ricibi informe di Colombia cu nan no lo ta tumando pashentnan cu no a vacunamas pa haya cuido avansa. Pa e motibo aki Minister di Turismo y Salud Publico Sr. Dangui Oduber ta haci un apelacion special na e comunidad di Aruba pa haci uzo di e oportunidad pa tumanan vacuna.
E exigencia aki ta un decision cu Colombia mes a tuma comopais, Ta importante pa Aruba ta na altura awor di e exigencia akiy e consequencianan cu esaki por tin. Esaki sigur por treceretonan grandi cune y por ta peligroso pa esnan cu ainda no a vacuna.
E vacuna ta keda duna resultado y gobierno ta urgi esnan cu ainda no a tuma esaki, pa tuma esaki mas pronto cu ta posibel. Walk-in pa vacuna na Centro Deportivo Betico Croes, na Santa Cruz a wordo extendi te cu dia 21 di December. Otro aña lo sigui duna vacuna y boostershot den luna di januari. Minister ta conseha tur hende cu no a vacuna pa haci esaki, e ta pa bomesun salud.


text:
Dia 2
DIY: Educational Design
Designing Online Onderwijs 101: ADDIE
DIY: Educational Design
Den e prome video di dia dos, Nishenou Felix ta bay trata con bo ta diseña bo mesun enseñanza den 5 stap cu e modelo ADDIE.
Designing Online Onderwijs 101: Analisa
Den e video aki, Nishenou Felix ta bay trata e prome stap di e modelo ADDIE, cual ta Analisa.
Designing Online Onderwijs 101: Diseña
Den e di tres video di dia dos, Nishenou Felix ta trata e di dos stap di e modelo ADDIE, cual ta diseña
Designing Online Onderwijs 101: Desaroya
Den e video aki, Nishenou Felix ta bay trata e di tres stap di e modelo ADDIE, cual ta desaroya.
Designing Online Onderwijs 101: Implementa
Den e pre ultimo video di dia dos, Nishenou Felix ta bay trata e di cuater stap di e modelo ADDIE, cual ta implementa
Designing Online Onderwijs 101: Evalua
Den e delaster video di dia dos, Nishenou Felix ta bay trata e di cinco stap di e modelo ADDIE, cual ta evalua.


text:
Falta algu mas ku un siman pa introdukshon di e Visitor Entry Tax na Boneiru dia 1 di
yüli. E ora ei tur bishitante di Boneiru na momentu ku nan drenta Boneiru lo mester a paga e
Visitor Entry Tax.
Riba djabièrnè 17 di yüni último Tourism Corporation Bonaire a organisá un seshon di
informashon pa stakeholder. Durante e seshon akí a duna informashon tokante e Visitor Entry Tax
na un grupo grandi di partner for di e sektor turístiko. Durante e presentashon a mustra entre otro
e wèpsait pa pago online. Tambe a para ampliamente ketu na e proseso i e kontròl na aeropuerto
i tabatin espasio pa hasi i kontestá pregunta.
‘Tax Agents’ ta para kla pa yuda e bishitante
E fluho di bishitante ku ta drenta Boneiru via nos aeropuerto ta eksigí un aserkamentu intensivo.
Pa tur hende introdukshon di e Visitor Entry Tax ta un situashon nobo. E ‘Tax Agent’-nan a risibí
kapasitashon intensivo pa por yuda e bishitantenan mas mihó posibel. E ‘Tax Agent’-nan akí ta
guia e bishitantenan, nan ta duna kontesta riba pregunta i nan ta entrená pa aktua den sierto
situashonnan.
Pa e bishitantenan ku ta biaha pa Boneiru via laman ku boto òf yate privá, kontròl di e Visitor Entry
Tax lo tuma lugá den Marina di Harbour Village. Tambe e Marina lo bai kontrolá e botonan i
yatenan ku ta mará na bui dilanti di kosta, pa wak si pago di e Visitor Entry Tax a tuma lugá.
Mas pregunta?
Durante e último simannan Tourism Corporation Bonaire i Entidat Públiko Boneiru a risibí
pregunta tokante e Visitor Entry Tax. A kontestá un seri di pregunta i por lesa nan riba www.bonaireisland.com


text:
Hende grandi na Karibe Hulandes ku ta biba na rant òf bou di e liña di pobresa ta eksperensiá diferente problema. Nan tin muchu tiki sèn pa nan por kumpli ku nan promé nesesidatnan di bida, tin muchu tiki fasilidat (kuido) i no sa pa kua areglo nan ta bini na remarke.
Esei Nationale ombudsman ku ta Ombudsman pa Boneiru, Statia i Saba tambe Reinier van Zutphen a konstatá den su rapòrt Oog voor ouderen in Caribisch Nederland, tokante e problemátika relatá na pobresa na Karibe Hulandes.
Van Zutphen: ‘No ta straño ku hopi hende grandi na Karibe Hulandes ta sufri un bida inhumano. Maneho ku ta garantisá seguridat di nan eksistensia mester haña prioridat real awor.’
Pobresa amargo
Hende grandi ku ta haña solamente penshun di behes (AOV Uitkering kompará ku e AOW Uitkering na Hulanda) no por òf apénas por sobreviví i ta biba den un pobresa amargo, Ombudsman a konstatá. Gastunan di promé nesesidatnan di bida na Karibe Hulandes hopi bia ta dos bia mas haltu ku na Hulanda Oropeo, miéntras e penshun di behes ta mas o ménos igual ku e AOW Hulandes. Gastunan di bibienda ta haltu i hasi kompra ta karu. Hopi hende grandi no por paga berdura i fruta fresku. I grandinan ku tin derecho riba por ehèmpel Bijzondere Onderstand (kompará ku e Bijzondere Bijstand Hulandes) hopi bia no sa di esaki pa motibu ku no tin maneho di prevenshon di pobresa. Dor di esaki nan ta resultá mas lihé bou di e liña di pobresa.
Insufisiente fasilidat
E fasilidatnan pa grandinan na Karibe Hulandes no ta sufisiente. No tin òf kasi no tin transporte públiko, p’esei grandinan ta biba isolá. Ademas nan ta dependé di tokonan den besindario i no por buska ganga i dor di esei kompra ta sali mas karu. Pa kuminda hopi bia nan ta dependé di pasadia pero tin skarsedat di lugá. Kuido na kas ta hopi limitá i no tin sentronan di rehabilitashon spesífiko.
Nesesidat di aserkamentu integral
Van Zutphen: ‘Apesar di tur problema e grandinan na Karibe Hulandes apénas ta keha di nan situashon, esaki pa motibu di orguyo i prinsipalmente bèrgwensa. Pero e situashon aki no ta aseptabel i mester di mehorashon rápido. Tur gobièrnu mester traha huntu aworakí riba tur frontera pareu.’
Segun Ombudsman tin mester tambe un aserkamentu integral ku un maneho rígido pa garantisá seguridat di eksistensia di e grandinan na Karibe Hulandes. Ombudsman ta haña ku e medidanan di Staatssecretaris di Sociale Zaken en Werkgelegenheid, ku el a anunsiá den su Karta na Kamer 27 di yünino ta sufisiente konkreto. Pa Ombudsman no tin muchu klaridat kua gobièrnu ta ehekutá kua paso i ken ta enkargá ku esaki. Tur kos ta mustra tambe ku e oumento di AOV Uitkering (penshun di behes) menshoná den e karta pa Kamer no ta sufisiente.
Van Zutphen: ‘Pero mas importante ta pa no yuda grandinan na Karibe Hulandes ku sèn so. Nan tin nesesidat di mehoransa rápido di e fasilidatnan. Esei gobièrnu mester kuminsá kuné tantu na Karibe Hulandes komo na Hulanda Oropeo.’
‘Mesa Karibense’
Ombudsman ta haña ku un ‘Mesa Karibense’ ta nesesario. Pa esaki tur departamentu ku tin un tarea na Karibe Hulandes mester forma parti di dje, bou di maneho di Ministerio di Binnenlandse Zaken en Koninkrijksrelaties.
‘Instansianan gubernamental ta sali muchu for di nan propio tarea, outoridat i presupuesto,’ Van Zutphen ta bisa. ‘Nan no ta realisá sufisiente ku nan maneho ta yega serka di e grandinan vulnerabel na Karibe Hulandes.’ Ombudsman ta haña ku gobièrnu mester wak e situashon di bida riba e diferente islanan mas tantu dor di e brel di e grupo ei. P’esei e ta boga pa embolbí grandinan i asistentenan sosial proaktivo na desaroyo di maneho.
Nationale ombudsman ta bishitá 11 di sèptèmber Boneiru pa kòmbersá tokante su rapòrt ku representantenan di instansianan gubernamental i organisashonnan sosial. Di e forma ei e ke inisiá un diálogo entre gobièrnu i asistentenan sosial komo e promé stap na mehorashon di e fasilidatnan pa grandinan na Karibe Hulandes.
HistoriaFor di 2010 Boneiru, Saba i Statia ta munisipionan spesial di Hulanda. Huntu nan ta forma Karibe Hulandes. For di eksistensia di Karibe Hulandes Nationale ombudsman ta atendé keho riba instansianan gubernamental di Reino riba e islanan. For di 2012 e ta atendé keho riba e instansianan gubernamental lokal, esta Entidatnan Públiko tambe. Diferente bia pa aña Nationale ombudsman i òf su tim ta na Karibe Hulandes. Nan ta tene oranan di konsulta i ta kòmbersá ku representantenan di instansianan (gubernamental).


text:
FIFA
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
FIFA, abreviashon di e nòmber ofisial na franses Fédération Internationale de Football Association (na ingles: "International Federation of Association Football"), ta un federashon internashonal di deporte di futbòl, inkluso su variantenan di futbòl di sala i futbòl riba playa. Mundialmente e ta regulá i kontrolá futbòl (tambe konosí komo "futbòl di federashon") i ta organisá torneonan grandi di futbòl internashonal, entre kual "Kopa Mundial" ta esun mas famoso.
Na 1904, FIFA a wòrdu fundá na Paris pa supervisá e kompetensia internashonal entre e federashonnan nashonal di Bélgika, Dinamarka, Fransia, Alemania, Hulanda, Spaña, Suesia i Suisa. Aktualmente e tin un miembresia di 206 federashon nashonal, inkluyendo Federashon Futbòl Arubano i Federashon Futbòl Kòrsou. E idiomanan ofisial usá pa FIFA ta ingles, franses, alemán i spaño. Su sede prinsipal ta na Zurich, Suisa.
Gianni Infantino ta e aktual presidente, okupando e funshon desde 26 di febrüari 2016.
Konfederashonnan[editá | editá fuente]
Riba nivel di kontinente FIFA tin seis federashon komo miembro:
- Asia - Asian Football Confederation (AFC)
- Afrika - Confédération Africaine de Football (CAF)
- Sur Amérika - Confederación Sudamericana de Fútbol (CONMEBOL)
- Nort Amérika - Confederation of North and Central American and Caribbean Association Football (CONCACAF)
- Oseania - Oceania Football Confederation (OFC)
- Oropa: Union of European Football Associations (UEFA)
Mira tambe[editá | editá fuente]
Link eksterno[editá | editá fuente]
- Wepsait ofisial di FIFA
- FIFA Laws of the Game, 1 di september 2007


text:
Kontrol di tráfiko
KOMUNIKADO DI PRENSA 359/2022
20 yüli 2022
Kontrol di tráfiko
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djamars 19 di yüli 2022 personal di UST a tene un kontrol di tráfiko.
E kontrol aki a tuma lugá riba kaminda Rignald S. Recordino.
25 outo a wòrdu kontrola i 10 prosès verbal a keda repartí pa e siguiente infrakshonnan den
tráfiko.
Manehá un vehíkulo sin:
Faha di seguridat bisti
Karchi di kùr bálido
Reibeweis bálido
Seguro bálido
Winshil dilanti di plak.
E kontrolnan ta sigi.


text:
E fiesta di dedikashon i e sakrifisionan ku nan a hasi durante e fiesta ei (62-66)
8 Rei Sálomon a manda yama e ansianonan di Israel, esta, tur e kabesantenan di e tribunan i e kabesantenan di e kasnan di famia* di Israel pa nan bini serka dje. Nan a bini Herúsalèm serka Rei Sálomon pa transportá e arka di pakto di Yehova for di Siòn, esta, for di Stat di David, hiba tèmpel. Nan mester a trese e arka tèmpel.2 Tur e hòmbernan di Israel a reuní serka Rei Sálomon den e di shete luna, esta, luna di etanim,* pa Fiesta di Ramada.3 Ora tur e ansianonan di Israel a yega, e saserdotenan a hisa e arka.4 E saserdotenan i e levitanan a trese Arka di Yehova, e tènt di reunion i tur e artíkulonan di uso sagrado ku tabata den e tènt.5 Rei Sálomon i henter e pueblo* di Israel, ku el a reuní serka dje, tabata pará dilanti di e arka. Nan a sakrifiká asina tantu karné, baka i toro ku nan no por a konta nan.6 Despues, e saserdotenan a pone e arka di pakto di Yehova na su lugá, esta, bou di ala di e kerubinnan den e lugá Santísimo, e kamber te patras den tèmpel.*7 E kerubinnan tabatin nan alanan habrí di manera ku e kerubinnan tabata forma manera un protekshon pa e arka i pa e baranan di e arka.8 E baranan tabata asina largu ku bo por a mira nan punta for di den e lugá Santu, ku tabata keda dilanti di e kamber te patras. Pará pafó sí, bo no por a mira nan. E arka i e baranan a keda ei te dia djawe.9 Den e arka, tabatin solamente e dos tablanan di piedra ku Moises a pone. Moises a pone nan den e arka ora e tabata na Hórèb, kaminda Yehova a sera un pakto ku e pueblo di Israel tempu ku nan a sali for di Egipto.10 Awor, ora e saserdotenan a sali for di e tèmpel,* un nubia a yena tèmpel* di Yehova.11 Debí na e nubia, e saserdotenan no por a sigui rindi sirbishi, pasobra tèmpel di Yehova a yena ku gloria di Yehova.12 E ora ei, Sálomon a bisa: “O Yehova, bo a bisa ku lo bo biba den nubia diki.13 Mi a logra konstruí un kas mahestuoso pa mi Señor, un lugá permanente pa mi Señor biba den dje pa semper.”14 Anto Rei a bira wak henter e pueblo di Israel, ku tabata pará einan,* i el a bendishoná nan.15 Rei a bisa: “Alabá sea Yehova, Dios di Israel, kende a kumpli ku* loke el a primintí* mi tata, David, bisando:16 ‘For di dia ku mi a libra mi pueblo Israel for di Egipto, mi no a skohe niun stat for di tur e tribunan di Israel pa einan mi laga traha un kas pa mi nòmber. Pero mi a skohe David pa goberná mi pueblo Israel.’17 Di henter su kurason, mi tata, David, tabata ke konstruí un kas na onor di* Yehova, Dios di Israel.18 Pero Yehova a bisa mi tata, David: ‘Di henter bo kurason, bo tabata ke traha un kas pa mi nòmber. I loke bo a deseá ta algu bon.19 Sinembargo, abo lo no traha e kas. Bo yu hòmber ku lo nase* lo traha e kas pa mi nòmber.’20 Anto Yehova a kumpli ku e promesa ku el a hasi, pasobra mi a sinta riba trono di Israel despues di mi tata, David, manera Yehova a primintí. I mi a traha un kas na onor di* Yehova, Dios di Israel.21 Ademas, mi a traha un lugá den e kas pa e arka ku ta kontené e tablanan ku e pakto ku Yehova a sera ku nos antepasadonan despues ku el a saka nan for di Egipto.”22 Despues, Sálomon a bai para dilanti di e altar di Yehova, esta, dilanti di henter e nashon* di Israel, i el a hisa su mannan na shelu23 i bisa: “O Yehova, Dios di Israel, no tin ningun Dios manera bo, ni den shelu ni riba tera. Bo ta kumpli ku bo pakto, i bo ta mustra amor leal na bo sirbidónan ku ta sirbi bo* di henter nan kurason.24 Bo a kumpli ku e promesa ku bo a hasi na mi tata, bo sirbidó David. I awe, bo a kumpli ku* loke bo a primintí.*25 Awor, o Yehova, Dios di Israel, mi ta pidi bo pa kumpli ku e promesa ku bo a hasi na mi tata, bo sirbidó David. Bo a primintié: ‘Semper lo tin un desendiente di bo* riba trono di Israel, basta bo desendientenan kana den mi kamindanan, manera abo ta hasi.’26 O Dios di Israel, kumpli por fabor ku e promesa ku bo a hasi na bo sirbidó, mi tata, David.27 Pero di bèrdat Dios lo biba riba tera? E shelunan, sí, shelu di e shelunan mes no ta sufisientemente grandi pa ta mi Señor su kas. E kas akí ku mi a traha muchu ménos!28 O Yehova, mi Dios, skucha e orashon akí di bo sirbidó i su súplikanan. Skucha bo sirbidó su sklamashon pa yudansa i e orashon ku e ta hasi na bo awe.29 Por fabor, keda ku mi Señor su bista di dia i anochi riba e kas akí. Relashoná ku e lugá akí, bo a bisa: ‘Mi nòmber lo ta einan.’ Por fabor, skucha e orashonnan ku bo sirbidó ta hasi den direkshon di e lugá akí.30 Skucha e súplikanan di bo sirbidó i e orashonnan di súplika ku bo pueblo Israel ta hasi den direkshon di e lugá akí. Por fabor, skucha for di bo lugá di biba den shelu; sí, skucha nos i pordoná nos.31 Si un hende peka kontra su próhimo i su próhimo oblig’é hura* ku e ta inosente i ku si e ta gaña, e mester haña kastigu, i bou di e huramentu* ei, e hende ei ku a peka bini dilanti di bo altar na e kas akí,32 skucha e kaso por fabor for di shelu. Husga i tuma akshon relashoná ku e kaso di bo sirbidónan. Deklará e persona malbado kulpabel,* i kastig’é pa loke el a hasi; deklará e persona hustu inosente* i rekompens’é pa su rektitut.33 Si enemigu derotá bo pueblo Israel pasobra nan a sigui peka kontra bo i bo pueblo bolbe serka bo i, den e kas akí, nan glorifiká bo nòmber i hasi orashon i roga bo pa tene miserikòrdia di nan,34 skucha nan, por fabor, abo ku ta den shelu. Pordoná e pikánan di bo pueblo Israel i laga nan regresá e pais ku bo a duna nan antepasadonan.35 Si shelu stòp di duna áwaseru pasobra bo pueblo a sigui peka kontra bo pero despues nan resa den direkshon di e lugá akí, alabá bo nòmber i stòp di hasi piká pasobra bo a korigí nan,*36 skucha nan, por fabor, for di den shelu kaminda bo ta, i pordoná piká di bo sirbidónan; sí, pordoná mi Dios su pueblo Israel. Siña nan e bon kaminda ku nan mester kana den dje. I manda áwaseru pa bo pais, e pais ku bo a duna bo pueblo komo herensia.37 Si den e pais tin hamber, epidemia, difikultat debí na bientu kayente ku ta destruí e matanan, beskein riba e matanan, plaga di dalakochi, dalakochi feros,* òf si enemigu sitia kualke un di e statnan* di e pais òf si tin kualke otro plaga òf malesa38 i kualke hende òf henter bo pueblo Israel resa na bo, ku man na haltu i ku kara den direkshon di e kas akí, i pidi yudansa (pasobra kada hende sa ki doló e tin den su kurason),39 skucha, por fabor, for di shelu, kaminda bo ta biba. Pordoná bo sirbidónan i tuma akshon; trata kada hende segun su echonan, pasobra bo sa kiko tin den kurason di kada hende (pasobra ta abo so sa kiko tin den kurason di tur hende).40 Asina, nan lo tin rèspèt profundo* pa bo durante e dianan ku nan ta biba na e pais ku bo a duna nos antepasadonan.41 I si un estranhero ku no ta pertenesé na bo pueblo Israel bini for di un tera leu pa motibu di bo nòmber*42 (pasobra nan lo tende di bo gran nòmber i di bo inmenso poder*) i e kuminsá hasi orashon den direkshon di e kas akí,43 skucha e estranhero, por fabor, for di shelu, kaminda bo ta biba, i hasi tur loke e ta pidi bo. Di e manera ei, tur nashon na mundu lo siña konosé bo nòmber,* i nan lo haña rèspèt profundo pa bo,* meskos ku bo pueblo Israel ku tin rèspèt profundo pa bo. Tur nashon lo sa ku e kas akí, ku mi a traha pa bo, ta karga bo nòmber.44 Si bo pueblo bai bringa kontra nan enemigunan, kaminda bo manda nan, i nan resa na bo, o Yehova, den direkshon di e stat akí ku bo a skohe i den direkshon di e kas ku mi a traha pa bo nòmber,45 skucha, for di shelu, nan orashon i nan súplikanan i yuda nan haña hustisia.46 Ban bisa ku bo pueblo peka kontra bo (pasobra no tin ningun hende ku no ta hasi piká) i bo bira furioso riba nan i entregá nan den man di enemigu i nan enemigunan kohe nan prezu i hiba nan pais di nan enemigunan, sea leu òf serka.47 Awor, suponé ku bo pueblo bini na nan sano huisio na e pais kaminda nan ta prezu. Sí, na pais di nan enemigunan, nan ta bolbe serka bo, i nan ta supliká bo pa bo miserikòrdia, bisando: ‘Nos a peka; nos a hasi malu; nos a hasi maldat.’48 Sí, na e pais di nan enemigunan ku a kohe nan prezu, nan ta bolbe serka bo di henter nan kurason i di henter nan alma,* i nan ta hasi orashon na bo den direkshon di nan pais ku bo a duna nan antepasadonan, den direkshon di e stat ku bo a skohe i den direkshon di e kas ku mi a konstruí na bo onor.*49 Ora nan hasi orashon, skucha nan, por fabor, for di shelu, bo lugá di biba; skucha nan orashon i nan súplikanan i yuda nan haña hustisia.50 Pordoná mi Señor su pueblo ku a peka kontra mi Señor; pordoná bo pueblo pa tur e pikánan ku nan a kometé kontra bo. Laga e hendenan ku a kapturá nan tene kompashon di nan.51 (Pasobra nan ta bo herensia, bo pueblo ku bo a saka for di Egipto, e fòrnu pa dirti heru.)52 Por fabor, presta atenshon* i skucha e súplikanan di bo sirbidó i e súplikanan di bo pueblo Israel. Skucha nan kada bes ku nan sklama na bo.*53 Pasobra di tur e pueblonan na tera, bo a apartá nan komo bo herensia, manera bo a bisa pa medio di bo sirbidó Moises ora bo a saka nos antepasadonan for di Egipto, o Señor Soberano Yehova.”54 Manera Sálomon a kaba di hasi e orashon ei na Yehova, suplikando e pa tur e kosnan ei, el a lanta for di dilanti di e altar di Yehova kaminda e tabata na rudia ku su mannan habrí den direkshon di shelu.55 Sálomon a lanta para i, ku un stèm fuerte, el a bendishoná henter e kongregashon di Israel, bisando:56 “Alabá sea Yehova, kende a duna su pueblo Israel pas i trankilidat, manera el a primintí! Ningun di su promesanan ku el a hasi pa medio di su sirbidó Moises no a keda sin kumpli.57 Mare Yehova, nos Dios, keda ku nos manera el a keda ku nos antepasadonan. Mare e no bandoná nos ni laga nos.58 Lag’é hinka den nos kurason e deseo pa kana den tur su kamindanan i pa kumpli ku su mandamentunan, su leinan i e dekretonan ku el a duna nos antepasadonan pa kumpli kuné.59 Mare Yehova, nos Dios, kòrda di dia i anochi riba e fabornan ei ku mi a pidié i ku Yehova sòru pa su sirbidó i pa su pueblo Israel haña hustisia tur dia, segun ta nesesario.60 Pa asina, tur nashon na tera por sa ku Yehova ta e Dios berdadero. No tin ningun otro!61 Pues, laga boso kurason ta kompletamente dediká na Yehova, nos Dios. Kumpli ku su leinan i obedesé su mandamentunan manera boso ta hasiendo awe.”62 Rei Sálomon i henter Israel a ofresé un sakrifisio grandi na Yehova.63 Sálomon a ofresé 22.000 toro i 120.000 karné komo sakrifisio di pas* na Yehova. Pues, Rei i tur e israelitanan a inougurá tèmpel* di Yehova.64 E dia ei, Rei a santifiká e parti meimei di e plenchi ku tabata keda dilanti di tèmpel di Yehova. Einan, el a ofresé sakrifisio kimá, ofrenda di grano i e vètnan di bestia ku nan a duna komo sakrifisio di pas, pasobra e altar di koper ku tabata dilanti di Yehova tabata muchu chikitu pa karga tur e sakrifisionan kimá, e ofrendanan di grano i e partinan vèt ku nan a duna komo sakrifisio di pas.65 Na e okashon ei, Sálomon a selebrá e fiesta huntu ku henter Israel, un kantidat grandi di hende* ku a bini for di Lebo-Hámat* te na Vaye* di Egipto. Nan a selebrá e fiesta pa nos Dios Yehova 7 dia i despues 7 dia mas, na tur, 14 dia.66 E siguiente dia,* Sálomon a laga e hendenan bai. Nan a deseá Rei tur kos bon,* i nan a regresá nan kas alegre, ku un kurason kontentu, debí na tur e bon kosnan ku Yehova a hasi pa su sirbidó David i pa su pueblo Israel.
Nota na pia di página
^ Òf: “e kabesnan di e kasnan paterno.” Wak Glosario, “Kas paterno.”


text:
Ni tiro di advertencia a yuda polis a opta pa tire den pia.
Diaranzon algo prome cu mey anochi a drenta informe di situacion unda un persona lo kier pone fin na su bida na Palm Beach, mesora a dirigi tanto polis como ambulans urgentemente na e sitio. Na yegada di e patruya a bin compronde cu tin un persona herida cu un corta na su garganta sangrando y a pidi e ambulans cu urgencia y ademas e tabata tin cuchiu den su man. Polis mirando e situacion a acerca e persona y a advirtie pa e benta e arma abao y hisa su mannan na laira como cu e no a benta e cuchiu abao como cu na luga di sigui e instruccion di polis e persona a bin riba polis cu cuchiu den man manera pa agredi e agentenan a los tiro di advertencia esaki no a influencia e persona y a bolbe los otro tiro pero riba su pia. Esaki a logra domina e situacion y na yegada di e ambulans nan a atende e persona. Despues di basta rato ta atende e heridanan di e victima ambulans a transporta e victima pa hospital.Como cu polis a los tiro a pone cu alto oficialnan policial mester a bini na e sitio. Entre es nan Sra. Hassel y tambe Sr. Soemers. E demas departamentonan di BFTO( polis tecnico y forensyco) y tambe Landsrecherche a presenta pa asina documenta datonan importante di e caso cual lo rekeri un investigacion profundo.


text: E siman aki, juffrouw Dolores Thiel a ricibi un bunita sorpresa di su coleganan di Filomena College MAVO. Ta asina cu juffrouw Dolores Thiel a cumpli e luna aki, exactamente 50 aña den educacion na Aruba. Tawata na aña 1972 cu juffrouw Dolores, conoci pa un y tur como juffrouw Thiel, a cuminsa su carera di maestro na Colegio San Hose (antes St. Jozef school) Santa Cruz y durante e añanan aki, a traha na Maria College ETAO, 41 aña La Salle College y Filomena College MAVO. Su materianan ta Nederlands, Gym y Spaans. Tambe juffrouw Thiel ta asisti varios mucha ora cu nan tin cu prepara pa nan examen. Na nomber di tur colega, directorado di Filomena College MAVO, Raquel Lampe y Joraine Oduber, a felicita y haci entrega di un buket di flor, cu ta juffrouw Thiel su flornan preferi. Miles ta e alumnonan cu durante 50 aña, tawata tin e honor di a haya les for di un juffrouw asina dedica manera juffrouw Dolores Thiel.


text:
Resultadonan di e wikènt di 16/17 yüli Liga 40 i Liga 50
LIGA 40+
Djasabra 16 yüli
Vosama 3 – Yesterday 2
Pa Vosama: 3 kareda 6 hit i 0 eror. Picher ganadó: Alberto Ramirez. Mihó bate: Alberto Ramirez di 3-2.
Pa Yesteray: 2 kareda 4 hit i 2 eror. Picher pèrdèdó: Carl Jurrjens. Mihó bate: Andres Gonzales, Erwin Benita, Victor Hernandes i Sergio Everon tur di 2-1.
The Brothers 9 – Azucar 2
Pa The Brothers: 9 kareda 11 hit i 1 eror. Picher ganadó: Juvenal Leonora. Mihó bate: Kelvin Winklaar di 1-1, Verney Jansen i Hubert van het Kruys ambos di 3-2.
Pa Azucar: 2 kareda 4 hit i 2 eror. Picher pèrdèdó: Royston Privania. Mihó bate: Dennis Testing di 1-1.
Marlins 12 – Veteranos Otrobanda 8
Pa Marlins: 12 kareda 14 hit i 5 eror. Picher ganadó: Fernando Rosario Moreno. Mihó bate: Miguel Velasquez Agramonte di 3-3.
Pa Otrobanda: 8 kareda 5 hit i 9 eror. Picher pèrdèdó: Gilbert Bernadina. Mihó bate: Jeanderico Casseres, Lionel Cecilia, Giovanni Maduro i Harvey Griejaloe tur di 2-1.
LIGA 50+
Djadumingu 17 yüli
Jandoret Raiders 12 – Sigui Hunga 0
Pa Jandoret: 12 kareda 8 hit i 0 eror. Picher ganadó: Clifton Yziek. Mihó bate: Maikel Melfor di 2-2 i Jeffrey Martina di 3-2.
Pa Sigui Hunga: 0 kareda 6 hit i 3 eror. Picher pèrdèdó: Rivelino Moesker. Mihó bate: Eldred Estanista di 3-2.
Yesterday 7 – Vosama 3
Pa Yesterday: 7 kareda 5 hit i 1 eror. Picher ganadó: Omar Valies. Mihó bate: Oscar Lebar di 3-2.
Pa Vosama: 3 kareda 8 hit i 5 eror. Picher pèrdèdó: Ruben Snoyl. Mihó bate: Remick Bernadina di 2-2; David Rodriguez di 1-1, Cedric Antonia i Djuric Pietersz ambos di 3-2.


text:
Pronóstiko di tempu pa Kòrsou i bisindario bálido te djárason mainta 06:00 o.l., 21 di sèptèmber 2022.
Pronóstiko
Pronóstiko di tempu pa Kòrsou i bisindario bálido te djárason mainta 06:00 o.l., 21 di sèptèmber 2022.
Kompilá: djamars 20 di sèptèmber 2022, 05:00 o.l. (09:00 UTC).
Tempu: Shelu lo varia di tiki nublá te hopi nublá ku chèns pa algun yobida kompañá pa welek i bos den transkurso di djárason mardugá.
Temperatura máksimo lo alkansá 33ºC i temperatura mínimo 25ºC.
Solo ta sali 06:25 i ta baha 18:33 o.l.
Bientu: For di direkshon variá i suak te moderá; forsa 1 te 3 (1 te 19 km/ora, 1 te 10 nudo). Durante áwaseru fuerte, ráfaga moderá te posiblemente fuerte; forsa 4 te 6 (20 te 50 km/ora, 11 te 27 nudo).
Situashon general: E siklon tropikal Fiona, su influensia riba e atmósfera regional ta birando poulatinamente ménos sigun ku esaki ta sali for di e área Karibense durante e próksimo 24 ora. Apesar di esaki, e lo sigui sòru pa un régimen di bientu suak i for di diferente direkshon a traves di nos área. Pa tantu, e kombinashon tiki bientu, airu kaluroso i húmedo lo aportá na un sensashon di kalor sofokante durante di dia. Es mas, kondishon atmosfériko lo sigui faborabel pa desaroyo di nubianan signifikante ku chèns pa algun áwaseru kompaña pa aktividat welek i bos. Mas aleu, un área di preshon abou situá riba Oseano Atlántiko, tin na e momentu nan aki 40% chèns pa sigui desaroyá den un siklon tropikal durante próksimo 5 dianan. E sistema aki ta move den un direkshon wèst nortwèst i lo pasa djis nort di islanan ABC durante e di dos mitar di e siman aki. Esaki lo trese momentu nan di yobida un biaha mas riba nos isla i bisindario.
Kondishon di laman: Trankil te moderá ku altura di olanan entre 0.5 te 1.5 meter (2 te 5 pia). Na kosta sùit i wèst laman lo ta mas brutu ku normal dor di e fluho temporalmente for di sùit-west.
Sistemanan tropikal signifikante: Orkan Fiona ku ta sigui fortifiká su mes i ta for di awe mardugá un orkan mayor di kategoria 3, ta sigui move den un direkshon nort-nort wèst alehando su mes poko poko for di e área Karibense. Orkan Fiona, no ta forma un menasa pa islanan ABC.
Fenómeno spesial: Ningun.
Perspektiva te djaweps mainta: Ta antisipá momento nan ku áwaseru i welek ku bos, miéntras e forsa di bientu ta sigui suak.
Meteorólogo: Correa.


text:
For di medio 2017 e dekreto pa regulá preis di hür tabata kla pa tratamentu. E dekreto aki mester a protehá e hürdó di kasnan simpel kontra hür haltu y irealístiko. Unkobon tambe tabata inbolví den realisashon di esaki unda a buta infasis pa hür hustu muy en espeshal pa e grupo ku entrada abou aki na Boneiru.
Porfin fin di ougustus 2019 e dekreto a bai Konseho Insular. Pa medio di un karta habrí Unkobon a urgi pa trata e dekreto aki ku urgensha di moda ku e hürdónan por a risibí e protekshon tan esperá entrante 1 di yanüari 2020.
Reino tabata dispuesto pa tuma over di OLB e supsidio di hür pa FCB ($ 700.000,– den 2019 y $ 1.2 miyon den 2020) Banda di esei por a introdusí den 2021 un forma di supsidiá hür di kas den sektor privá. Esaki lo por a kontribuí enormemente den kosto di bida di un grupo grandi di hürdó di kasnan partikular Esaki lo por a kontribuí enormemente den kosto di bida di un grupo grandi di hürdó di kasnan partikular Tantu e dekreto pa regulá preis di hür komo e supsidio di Reino ta di sumo importansha pa e lucha kontra probesa aki na Boneiru.
Den un transmishon na e emisora Voz di Boneiru Unkobon a duna un splikashon ekstenso tokante e sistema di yega na puntashon pa preis di hür. Den 2019 Konseho Insular di Boneiru a aprobá e dekreto.


text:
Xaverianen a kontinuá su racha viktorioso den divishon maskulino superior di Federashon Vòlibòl Kòrsou (Fevoko). E tim a gana awenochi, djarason 12 di febrüari 2020, di Stakamahakchi: 3-0.
E kampionto di vòlibòl a sigui awenochi den Sala Errol Rooi di Sentro Deportivo Kòrsou (SDK) na Brievengat. Tabatin dos wega den divishon superior maskulino i femenino.
Den e sekshon maskulino Xaverianen a pone respet ganando Stakamahakchi 3-0 ku parsialnen di 25-16, 28-26 i 25-21. Den di dos sèt Staka a pone hopi preshon riba Xaverianen, pero tòg a pèrdè esaki. Ku a viktoria aki Xaverianen ta mantene e puesto #1 den e temporada regular.
Watakeli den divishon superior femenino a superá Xaverianen den un tremendo partido ku a bai 4 sèt. E parsialnan tabata 25-20, 22-25, 25-19 i 25-14.
Djaluna tabatin wega den divishon A. Den kategoria femenino Xaverianen ia gana ku skor di 2-0 di Jumping Jewels. E parsialnan tabata 25-15 i 25-16. Shuatanari a superá Watakeli B ku skore di 2-1: 17-25, 25-17 i 15-6.
Den e sekshon maskulino Xaverianen i Stakamahakchi a bati kabes ku otro i tabata e hobennan di Staka ku a hunga organisá i a sali viktorioso ku skor di 2-0. E parsialnan tabata 25-19 i 25-15.
E kampionato ta break e konekshon ku e aktividatnan di karnaval i e proksimo wega ta di skèdjel pa 1 di maart.


text:
Emely Rasmijn diabierna 24 juni 2022 mi a termina mi stage trajecto na Stichting Volks Hygiene Wit Gele Kruis Tienermoeder Afdeling. Mi stage periodo tabata di 12 januari te cu 24 juni e 6 luna aki mi por a siña y haya conosimento den e werk veld social di Aruba.
Actualmente mita un studiante di Rijnijssel College situa na Hulanda Arnhem caminda cu mita studiando Social werk. December mia Tuma e decision di haci mi stage na Aruba pa asina haya un tiki conosimento di e trabou social na Aruba y asina mi a haya e oportunidad di traha hunto cu Monique Giel Labad na Tienermoeder afdeling y Isabella Eman enferma di WGK unda mi a siña masha hoppi di nan. Durante e 6 luna nan aki na WGK tienermoeder afdeling mi tabata tin e oportudindad di crea conocimento di e werk veld aki cu ta asina Amplio y cu su challengesnan.
Tambe e oportunidad di haci actividad nan cu e mama hoben nan di nos afdeling unda mi a siña crece no solamente como persona pero tambe como un profesional tambe unda mi por a observa nan necesidad y kico ami como un social worker por significa pa e mama hoben nan Sin laga afo mi por a enherce locual mi a studia na Hulanda y mi por a implemente den e practica akin a Aruba. Mi tabata tin oportudindad di traha cu otro instancia nan y profesional unda mi por a haya un bista di e situacion social cu tin na Aruba y unda cu mi por hiba esaki bek cumi pa finalisa mi studio nan na Hulanda.


text:
WILLEMSTAD — Liga MCB Promé Divishon a kontinuá den wikènt tras di lomba ku e partidonan di e buèlta di 4 den Stadion Antoine Maduro (SUBT). Riba djasabra tabata e ekipo di Centro Dominguito ku a enfrentá e ekipo di Victory Boys. E partido aki a keda para na halftime ku skor di 1-1 pa motibu di agreshon kontra di rèfri. Ainda no tin un desishon tuma pa Federashon Futbòl Kòrsou riba kiko ta bai pasa ku e partido aki.
Djadumingu e buèlta di 4 a kontinuá ku e partido entre Centro Barber i Hubentut Fortuna. Akinan ambos ekipo ta kompartí punto despues di a empatá na dos gol. Pa Centro Barber e golnan a keda anotá pa, Kenneth Kunst i Jurensley Martina. Miéntras ku pa Hubentut Fortuna e golnan a keda anotá pa Tyrone Maria i Dario Arieas.


text:
Un delegashon di Boneiru a bishitá e konferensia di Sea Trade Cruise Global ku a tuma lugá na Miami Beach, Florida di 25 di aprel pa 28 di aprel último. Meta di e biahe tabata pa papia ku e kompanianan krusero tokante diferente tema di importansia pa ku turismo di Boneiru. E delegashon di Boneiru ku tabata presente na e konferensia, tabata konsistí di diputado Hennyson Thielman, ku ta enkargá ku Desaroyo Ekonómiko, Miles Mercera komo direktor di Tourism Corporation Bonaire, Elesiër Angel ku ta e ‘cruise coordinator’ di Tourism Corporation Bonaire, Helvig Thode di departamento di Asuntunan Ekonómiko di Entidat Públiko Boneiru i Gunther Flanegin ku ta havenmeester di Entidat Públiko Boneiru.
Durante e konferensia, e delegashon di Boneiru tabata tin reunionnan fruktífero ku e diferente kompanianan di krusero. A splika e vishon ku Boneiru tin pa futuro desaroyo turístiko, kaminda lo enfoká mas riba benefisio pa nos poblashon i un eksperiensia úniko pa e turista. Un tema importante tabata e ‘head tax’ nobo ku lo drenta na vigor pa turista krusero entrante 1 di yanüari 2023. Ta premirá ku e ‘head tax’ nobo di $10 lo generá un entrada pa gobièrnu di alrededor 3 pa 4 mion dòler èkstra kada aña. Lo invertí e sèn aki den mehorashon di e kalidat di bida di e pueblo boneriano i sigur tambe den e infrastruktura di Boneiru, manera nos kayanan i espasio públiko.
Otro punto klave pa Boneiru ta, pa risibí un barku krusero so pa dia. A papia atrobe ku e kompanianan krusero tokante e maneho aki. Gobièrnu di Boneiru a tuma e desishon aki for di aña pasá i a informá e kompanianan krusero e temporada ei. Awor Boneiru ta bai implementá esaki: ta bai ahustá e skema pa asina Boneiru por yega mas lihé ku ta posibel na e ‘one call’ pa dia. Pa finalisá e delegashon tabatin hopi bon kombersashon ku e kompania krusero Royal Caribbean kaminda a palabrá ku nan ku ta bai traha huntu riba sierto puntonan manera mehorashon di e konekshon entre komunidat boneriano i turismo. Por ehèmpel invershon pa mehorashon di áreanan públiko i edukashon di mucha.


text:
Semper promé ku bai kuminsá ku un trabou, por ehèmpel di traha bolo, pasapalu, pan òf kushiná un kuminda, ta rekomendabel pa hasi tur e preparashonnan adelantá ku e produktonan ku lo bai traha kune.
- Pone tur e ingredientenan kla. Pisa bo hariña, suku, manteka, yist, baking powder i salu.
- Kòrta tur bo bèrduranan i pone nan den un kòmchi.
Pone tur ekipo/hèrmènt kla:
-
- Mekser
- Balansa
- Spatula di plèstik
- Wea
- Kuchara di palu òf stainless steel
- Kùp pa midi
- Kòmchi di glas of plèstik
- Kuchú
- Snijplank
- Ròlstòk
- Kuashi
- Batidó di webu (Klopper)
- Keukenklok
- Plancha
- Sefta
- Deegmes
- Raspu
Puntonan pa tene kuenta kune:
- Balansa: Pisa tur e ingredientenan riba e balansa pa bo haña e midi mas eksakto.
- Mekser: Mi ta rekomenda un mekser profeshonal pa ora ta traha bolo i mansa di pan òf pasapalu.
- Fòrnu: Keinta e fòrnu pa 15 minüt promé ku bai hòrna algu aden.


text:
Secretario general di Colegio Nacional di Periodista (CNP), seccion Caracas, Edgar Cardenas, a presenta e informe corespondiente na luna di october, unda ta denuncia 33 agresion nobo contra periodista y medio di comunicacion cu ta aumenta e total pa e aña na 309 caso.
Durante e cuarentena pa Covid-19 decreta pa gobierno di Nicolas Maduro, a tuma lugar 220 caso di agresion. Cardenas a reitera cu “e agresionnan contra periodista y e medionan ta representa e pretension di gobierno di impone censura y criminaliza opinion pa instala silencio informativo”. E dirigente gremial a califica como sumamente grave e detencion di e periodista Roland Carreño. “E no tabata solamente un detencion arbitrario, sino un desaparicion forza.” E caso ta mustra un proceso troci unda a viola derecho riba debido proceso y derecho humano fundamental.
E informacion di e caso, proporciona pa algun persona di gobierno ta un violacion di e confidencialidad di e proceso debido. Ta inconcebible cu funcionarionan halto ta duna comentario riba un investigacion cu ta andando. Cardenas a bisa tambe cu CNP lo sigui denuncia cu esaki ta un proceso arbitrario, inhusto y di violacion di derecho humano.
Cardenas a menciona tambe varios periodista cu ta deteni, cu caso hudicial habri na tribunalnan y cu mester sali liber pasobra nan no a comete ningun delito. Ademas den varios caso no tin proceso ni condena, cu consecuencia cu nan ta keda deteni indefinidamente, solamente pa ta cumpliendo cu nan trabao.
Na Venezuela periodistanan ta victima di menasa y detencion arbitrario. Pa orden di e regimen ta acusa nan di instigacion di odio y di terorismo, incluso hasta pa informa tocante un protesta pa falta di awa, mientras e cuerponan policial a converti den enemigo di prensa liber, segun e dirigente gremial.


text:
Diskurso di David relashoná ku konstrukshon di e tèmpel (1-8)
E instrukshonnan ku Sálomon ta haña i e mapanan di konstrukshon (9-21)
28 David a reuní tur e kabesantenan di Israel na Herúsalèm: e kabesantenan di tribu, e komandantenan di e gruponan den servisio di Rei, e kabesantenan di 1.000, e kabesantenan di 100 i tur e hòmbernan ku tabata na enkargo di e propiedatnan i e tounan di bestia di Rei i di Rei su yu hòmbernan. Ademas, David a reuní e funshonarionan di palasio i tur otro hòmber fuerte i kompetente.2 David a lanta para i bisa:“Mi rumannan i mi pueblo, skucha mi. Mi tabatin deseo di konstruí un kas, un lugá permanente, pa e arka di pakto di Yehova. E lugá ei lo mester fungi komo un banki pa pia pa nos Dios. I mi a hasi preparashon pa e konstrukshon.3 Sinembargo, e Dios berdadero a bisa mi: ‘Abo lo no traha un kas na onor di mi nòmber, pasobra bo a bringa den hopi guera i bo a drama hopi sanger.’4 Di tur e hendenan di kas di mi tata, Yehova, Dios di Israel, a skohe ami pa bira rei di Israel pa semper. El a skohe Huda komo kabesante i, for di e tribu di Huda,* el a skohe kas di mi tata. I di tur e yu hòmbernan di mi tata, el a skohe ami pa bira rei di henter Israel.5 I di tur mi yu hòmbernan—pasobra Yehova a duna mi hopi yu hòmber—el a skohe mi yu Sálomon pa sinta riba trono di Yehova i pa goberná Israel.6 Dios a bisa mi: ‘Bo yu hòmber Sálomon lo traha mi kas i mi plenchinan, pasobra mi a skoh’é komo mi yu i ami lo ta un tata p’e.7 Si e keda determiná pa obedesé mi mandamentunan i mi leinan, manera e ta hasiendo aworakí, lo mi establesé su reino pa semper.’8 P’esei, mi ta bisa boso, den presensia di henter Israel, e kongregashon di Yehova, i dilanti di nos Dios: Studia tur e mandamentunan di Yehova, boso Dios, i kumpli estriktamente ku nan pa boso por keda biba den e pais bunita* akí pa semper i lag’é komo herensia permanente pa boso yu hòmbernan.9 I pa loke ta abo, mi yu Sálomon, siña konosé e Dios di bo tata i sirbié di henter bo kurason* i di buena gana,* pasobra Yehova ta skrudiñá tur kurason; e ta mira tur intenshon, i e por lesa tur pensamentu. Si bo busk’é, lo e laga bo hañ’é. Pero si bo bandon’é, lo e rechasá bo pa semper.10 Kòrda, Yehova a skohe abo pa konstruí un kas, un lugá sagrado, p’e. Tene kurashi i kuminsá traha.”11 E ora ei, David a duna su yu hòmber Sálomon mapa di konstrukshon* di e veranda* di e tèmpel i e mapanan di e diferente kambernan di e tèmpel, entre otro, di e depósitonan, di e kambernan ariba, di e kambernan paden i di e lugá kaminda Dios lo a rekonsiliá hende kuné.*12 David a entregá Sálomon e mapanan* di tur loke spiritu di Dios a revelá na dje,* esta, mapa di e plenchinan di e kas di Yehova, mapa di e komedornan ku mester a ser konstruí rònt di e kas, mapa di e lugánan di warda tesoro di kas di e Dios berdadero i mapa di e depósitonan di e kosnan dediká na Dios.13 Anto David a splika Sálomon kon e gruponan di saserdote i e gruponan di levita mester a ser organisá. David a splika Sálomon tambe kiko ta e trabounan ku mester a ser hasí den sirbishi na kas di Yehova. El a duna Sálomon instrukshon tambe tokante tur e artíkulonan ku mester a ser usá den sirbishi na kas di Yehova.14 Anto David a indiká kuantu oro tabata nesesario pa e artíkulonan di uso di oro pa e diferente trabounan i tambe kuantu plata tabata nesesario pa e artíkulonan di uso di plata pa e diferente trabounan.15 El a indiká tambe kuantu oro tabata nesesario pa e diferente kándelarnan di oro i pa nan lampinan di oro i tambe kuantu plata tabata nesesario pa kada kándelar di plata i pa nan lampinan di plata, dependiendo di nan funshon.16 David a indiká tambe kuantu oro tabata nesesario pa e mesanan di oro pa pan di ofrenda,* kuantu plata tabata nesesario pa e mesanan di plata,17 kuantu oro puru tabata nesesario pa e fòrkinan i pa e kònchinan i pa e kanikanan, kuantu oro tabata nesesario pa kada kònchi chikitu di oro i kuantu plata tabata nesesario pa kada kònchi chikitu di plata.18 El a indiká tambe kuantu oro purifiká tabatin mester pa traha e altar pa kima sensia i pa traha e kerubinnan di oro ku tabata representá e garoshi di Dios i ku tabatin nan alanan habrí, kubriendo e arka di pakto di Yehova.19 David a bisa: “Man di Yehova tabata riba mi, i el a duna mi sabiduria pa traha henter un plan detayá di konstrukshon i pa dokumentá tur kos.”20 David a bisa su yu hòmber Sálomon: “Tene kurashi; sea fuerte i kuminsá traha. No tene miedu ni laga nada spanta bo, pasobra Yehova Dios, mi Dios, ta ku bo. Lo e no laga bo na kaya ni bandoná bo. Lo e ta ku bo te ora tur trabou na e kas di Yehova keda kla.21 E gruponan di saserdote i e gruponan di levita ta kla pa sirbi na e kas di e Dios berdadero. Ademas, tin vários trahadó eksperto na bo disposishon; nan ta dispuesto pa hasi tur sorto di trabou. Fuera di e trahadónan ei, bo tin e kabesantenan i henter e pueblo ku lo sigui tur bo instrukshonnan.”
Nota na pia di página
^ Lit.: “for di kas di Huda.” Wak Glosario, “Kas.”


text:
Paragnóstiko Martien Verstraaten na Kòrsou
Editorial, La Prensa – LOKAL
13 desèmber 2003, Kòrsou / Antia Hulandes
WILLEMSTAD – Aktualmente ta na Kòrsou e Paragnóstiko Martien Verstraaten for di Ulanda.
Ta trata aki di un persona ku abilidatnan paranormal ku ta usa esaki pa lòs abilidatnan serka hendenan pa premirá futuro, haña poder riba talentonan di den bida anterior i bin den kontakto ku sernan den otro dimenshon. E ta yuda hende pues pa haña kontesta riba pregunta den seshonnan paranormal i tambe di regreshion. Komo líder spiritual Martien Verstaaten ta usa su donnan paragnóstiko pa lòs destinashonnan den supkonsiensia pa esnan ku no por komprondé sierto misterio.
Di e forma aki e ta traduktor di nan transformashon. Verstraaten a biba pa basta aña na Brazil, kaminda ela tene vários tayer i seshon ku personanan interesá pa siña nan kon usa adaptashon di e forsanan ku nan tin i ku nan no sa kon usa òf nan ta konsiente di dje. Verstraaten mes a deskubrí for di chiki su abilidatnan di telepatia, intuishon i karisma i a disidí na usa su konosementu pa otro hendenan por deskubrí di nan mes tambe. Martien Verstraaten a splika ku “E konosumentu aki tei den tur hende. Mi ta wak hende i ta manera ku nan ta bisami: lantami for di soño, por fabor. I ta esei mi ta hasi”. E ta sigui bisa ku universo ta masha inteligente mes.
E téknika di Martien Verstraaten, ta basá riba un kombinashon di diferente tereno. Ku fasilidat ela move durante di su karera den arte, edukashon i parasikologia. E tabata docente invitá na diferente instituto kaminda ela duna instrukshon den materianan manera Cibernetica den proseso di murimentu, arte sigíko i komportashon energétiko den arte di tekstil. Personanan interesá den un seshon paranormal òf di regreshon por tuma kontakto ku Martien Verstraaten.


text:
2011
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
2011 ta un aña komun ku a kuminsa riba un djasabra riba e kalènder gregoriano. E ta e di 11 aña den e siglo 21.
A sosodé[editá | editá fuente]
Yanüari
- 1 - Na Boneiru, Saba i Sint Eustatius ta introdusí e dòler merikano, remplasando e Florin Antiano.
- 9 - Sur Sudan ta tene un referèndum pa bira independiente.
- 14 - Protestanan na Tunesia ta kousa ku presidente Ben Ali ta baha.
- 26 - A kuminsá e Guera civil sirio.
Febrüari
- 11 - Presidente di Egipto, Hosni Mubarak, ta entrega su retiro despues di protestanan den su pais. Kontrol di Egipto ta keda den man di e militarnan te ora tene un elekshon nobo.
Mart
- 2 - A tene elekshon pa Konseho Insular di Boneiru, Saba i Sint Eustatius.
- 11 - Un teremoto di 9.1 riba eskala Richter ta dal Hapon, e teremoto i tsunami ku ela kousa ta mata aproksimadamente 15.000 hende.
- 17 - Nashonnan Uni ta vota pa krea un zona liber di buelo ariba di Libia
- 19 - Intervenshon militar ta kuminsá na Libia, avionnan di guera franses ta hasi buelo riba e pais.
Aprel
- 19 - 2 bíon hende ront mundu ta wak e boda di Principe William, Duke di Cambridge i Catherine Middleton na Westminster Abbey na London.
Mei
- 2 - Presidente di Merka, Barack Obama, ta anunsia morto di e terorista Osama bin Laden despues di un operashon militar na Pakistan.
Yüni
Yüli
- 9 - Sur Sudan ta bira independiente.
- 21 - E shuttel di espasio Atlantis ta baha bek na tera despues di a kumpli su delaster buelo.
- 22 - Por lo menos 76 hende ta muri na e atakenan terorista na Noruega despues di e bombardamentu na Regjeringskvartalet na Oslo i e tiramentu den e kampamentu na e isla di Utøya.
Ougùstùs
Sèptèmber
Òktober
- 25 - Paisnan Kòrsou i Sint Maarten ta bira miembro asosiá di UNESCO. Den konstelashon antiano e dos isla ya kaba tabata miembro asosiá desde 1983.
Novèmber
Desèmber
A nase[editá | editá fuente]
Yanüari
Febrüari
Mart
Aprel
Mei
Yüni
Yüli
Ougùstùs
Sèptèmber
Òktober
Novèmber
Desèmber
A fayesé[editá | editá fuente]
Yanüari
Febrüari
Mart
Aprel
Mei
- 2 - Osama bin Laden (54), fundadó i lider di Al-Quaeda.
- 30 - Joceline Clemencia (58), lingwista, aktivista i feminista di Kòrsou
Yüni
Yüli
Ougùstùs
Sèptèmber
Òktober
- 5 - Steve Jobs (56), co-fundadó, presidente i CEO di Apple
Novèmber
Desèmber


text:
Definitivamente gerencia di Triple A no por sigui cu e trabou di renobacion den e sala di yegada di pasaheronan pa construi un tipo di counter pa aloca e car rentalnan den aeropuerto, manera e tabata plania inicialmente.
E trabou aki a ocasiona algun disgusto te hasta accion di parti di funcionarionan di duana representa pa nan sindicato SADA cu a sinti cu e renobacion aki tabata limita nan espacio pa eherce nan trabou di control debidamente den nos terminal aereo.
Ayera mainta presidente di SADA, Edward Maduro a declara na Bon Dia Aruba cu e decision final aki a cay despues cu nan a sostene varios reunion cu un comision institui pa Minister di Finansa, Angel Bermudez. Den e reunion aki ademas di SADA a participa e mandatario en cuestion, gerencia di Triple A y tambe un consehero di minister Bermudez. Den e mesa di combersacion aki nan a bin tuma nota personalmente di e situacion y finalmente nan a tuma e decision di stop e proyecto manera e tabata bayendo. āTambe nan a sinti cu e no ta bayendo den e direccion unda e lo beneficia e funcionamento di duanaā, e sindicalista Maduro a bisa. El a laga sa cu esey tabata e ultimo reunion, caminda e comision cu e mandatario a instala na 2015 mester sigui delibera pa asina bin cu un diseƱo cu ta mas apto y adecua pa personal di duana por funciona debidamente.
Plannan nobo
Sr. Maduro a bisa cu nan ta participe di e comision aki cu mester bini cu e cambionan pendiente. Ora cu nan ta keda cla asina leu cu e plannan nobo, esaki lo keda presenta na minister Bermudez y pa Triple A. Di otro banda despues di e accion cu nan a yega di realisa tanto pa asunto di e trabou di renobacion den aeropuerto, como tambe e cambionan cu mester tuma luga pa defini e asunto di descripcion di e funcion di personal di aduana, sr. Maduro ta haya cu ainda tin āvarios punto cu ta rekeri atencionā. Tur duanero ta practicamente miembro di SADA, pues nan porcentahe ta hopi grandi di miembronan. Pues constantemente nan miembronan tin contacto cu e directiva di SADA y nan ta ripara cu ainda e ambiente di demotivacion tāey. Maduro a indica cu SADA ta trata di promove e union y e ambiente bon y positivo na pia di trabou.
Ainda e ta haya cu ainda nan no a yega unda nan kier yega como cuerpo di duana. Como sindicato nan tin e trabou di cuida nan posicion huridico di cada trahado di duana. Pero apart di esey nan tin un trabou mas intensivo y hopi mas grandi cu no ta mucho conoci y cu ta para den nan statutonan. āHopi ta cuestiona ora cu nos ta bin cu nos puntonan dilanti.ā A base di nan contacto cu nan miembronan nan ta delinea nan manera di atende cu cada situacion cu ta presenta. Encuanto si SADA ta forma parti di un bloke sindical organisa pa TOPA, sr. Maduro no ta kere cu e ta un bloke sino cu nan a bin hunto mirando cu tin āalgun cosā cu a sosode; pero e ta un asunto apart cu tin di haber cu diferente asunto di gobernacion. Pero e ta algo aparte cu na dado tempo pueblo lo haya sa di dje.


text:
For di 1 di yüni 2022, biaheronan pa Boneiru no mester yena deklarashon di salú mas. Esei ta nifiká ku for di e fecha ei no tin kondishonnan di biahe spesial mas pa biaheronan pa Boneiru. E deklarashon di salú ta kaduká awor ku e situashon di COVID-19 na Boneiru ta bou di kontròl.
Ta posibel ku ta introdusí e deklarashon di salú den futuro atrobe. Por ehèmpel si un variante nobo di e vírùs di corona surgi òf si tin un pik di kontagio na Boneiru, Pero ta mira esei pa kada situashon.
E departamento di Salubridat Públiko ta hasi un yamada na tur hende pa paga bon tinu ora tin keho ku ta parse di corona. Ta bai pa kehonan manera kentura, tosamentu, doló di garganta, fèrkout. E konseho ta pa yama 0800 0800 e ora ei pa traha un sita pa tèst.
Un persona ku kontagiá ku e vírùs di corona, mester bai sinku dia den isolashon. Kontaktonan estrecho i habitantenan di mesun kas ku un persona kontagiá no mester bai mas den karentena.


text:
Durante Minister Maduro di Cultura su bishita na e atelier di e artista Arubiano Gilbert Senchi na Colombia, e mandatario a haya e oportunidad pa mira e busto di e defunto Polis Tino Ruiz cu ta den su fase final. Na aña 2017 e hoben Polis Ruiz lamentablemente a perde su bida na momento di brinda un asistencia policial. Su fayecimento a conmove comunidad y un mocion a keda presenta den Parlamento pa Gobierno laga traha un busto pa asina e famia, colega y comunidad en general por keda recorda e hoben Polis Tino Ruiz y tur otro persona cu a perde nan bida sirbiendo nos Pais.
Cumpliendo cu e deseo di famia, colega y comunidad, Minister Tjon di Husticia a otorga e trabou aki na e artista Arubiano Gilbert Senchi. Na ocasion di su bishita cerca Senchi, Minister Maduro a splica cu e busto di e Polis Tino Ruiz lo sirbi como simbolo di e forsa y alabes e fragildad di homber y muhenan cu ta sirbi nos Pais diariamente, protegiendo nos y poniendo nan bida na peliger eherciendo nan funcion. Tur cu ta haci un trabou na bienestar di nos comunidad, merece e respet debido pa nan esfuerso y e obra di arte publico aki lo t’ey pa recorda nos pa brinda respet na tur esnan cu ta sirbi nos Pais.
Manera colega Minister Rocco Tjon a anuncia, e busto di defunto Tino Ruiz lo wordo poni riba un plaza caminda cu famia, colega Polis y publico en general por pasa y mira esaki pa asina recorda nan ser keri. E artista Gilbert Senchi cu tin e obra aki na su encargo ta finalisando e trabou nan riba e busto y den e luna nan nos dilanti e busto lo wordo manda pa Aruba. Minister Maduro ta spera cu e busto aki como un obra di arte publico lo por sirbi como recordatorio cu nos mester brinda e respet debido na tur esnan cu ta traha na bienestar di nos Pais.


text:
261“Un no sa meki kruktu gado gi unsrefi. Un no sa koti udu ston noso wan tra sani tu fu meki wan popki fu en noso poti wan ston tnapu fu anbegi en. Un no sa tyerfi prentyi tu ini ston, dan un poti den tnapu ini un kondre fu boigi gi en. Mi na MASRA, un Gado. 2Un hori unu na den sani fu a sabatdei èn un mus abi lespeki gi a santa presi fu Mi. Mi na MASRA.
3Efu un du den sani di un mus tan du èn un hori un na den gebod fu Mi, 4dan Mi sa meki alen fadon tapu a yoisti ten. A gron sa gi nyanyan èn den bon sa gi froktu. 5A ten fu masi a buba puru na a graan, sa tan te leki a ten doro fu un puru den droifi na den bon. A ten fu puru den droifi na den bon sa tan te leki a ten doro fu sai. Un sa nyan te un bere furu èn un sa libi sondro frede ini un kondre. 6Mi sa meki freide de ini a kondre, fu un kan sribi sondro taki wan sani skreki unu. Mi sa yagi den krasi meti puru fu a kondre èn no wan tra kondre sa feti nanga unu. 7Na unu sa meki den feyanti fu unu lon èn un sa kiri den na ini feti. 8Feifi fu unu sa wini wan hondro èn wan hondro fu unu sa wini tin dusun fu un feyanti. Un sa kiri den na ini feti. 9Mi sa sorgu gi unu. Mi sa meki un kisi furu pikin èn Mi sa meki un si taki Mi e hori Mi na a ferbontu. 10Un sa nyan a nyanyan di un ben kibri poti ini maksin, te leki a ten doro fu un koti nyanyan baka. Dan un o abi fu puru a owru nyanyan ini den maksin fu meki presi gi a nyanyan di un koti now. 11Mi sa poti Mi tenti tnapu na un mindri èn Mi no sa drai Mi baka gi unu. 12Mi sa koiri na un mindri. Mi sa de un Gado èn un sa de Mi pipel. 13Mi na MASRA, un Gado, di puru unu na ini Egiptekondre, fu un no de srafu fu den moro. Mi broko a hebi di ben de na un tapu fu un kan tnapu let'opu.
14Ma efu un no wan arki Mi èn efu un no wan hori un na den gebod disi, 15efu un no wani du den sani di un mus tan du, fu di un e si den fu noti, efu un no wani tan hori unsrefi na den sani fu Mi fu di un poti den na wan sei èn broko a ferbontu fu Mi fu di un no hori un na den gebod fu Mi, 16dan na disi Mi sa du nanga unu: Mi sa meki ogri miti unu. Mi sa meki un kisi wan takru kosokoso nanga hebi korsu, di sa meki un ai kon dungru èn meki un bro de na tapu. Un sa sai fu soso bika den feyanti fu unu sa nyan sa un prani. 17Mi sa drai Mi baka gi unu. Den feyanti fu unu sa fon unu èn den wan di no man si un srefsrefi na ai, sa basi unu èn un sa lowe sondro taki sma de na un baka.
18Efu baka dati un no wani du ete san Mi taki, Mi sa strafu unu seibi tron moro hebi fu den sondu fu unu. 19Mi sa broko a krakti tapu san un e bow. Mi no sa meki alen fadon. A heimel o gersi isri èn a gron o kon tranga leki kopro. 20Un sa lasi un krakti fu soso. A gron no sa gi nyanyan èn den bon no sa gi froktu.
21Efu un tan kaka un futu èn un no wani arki Mi, Mi sa strafu unu seibi tron moro hebi fu den sondu fu unu. 22Mi sa lusu krasi meti na un tapu. Den sa kiri den pikin fu unu èn priti ala den meti fu unu di un e kweki. Den sa kiri someni sma, taki sma no sa de fu si na strati.
23Efu den sani disi no meki un drai kon baka na Mi, ma un e tan kaka un futu, 24dan Mi sa kaka Mi futu gi unu tu. Mi sa strafu un ete wan leisi seibi tron moro hebi fu den sondu fu unu. 25Mi sa meki feti broko, fu di un no hori unu na a ferbontu. Te un go kibri ini den foto fu unu, Mi sa seni wan takru siki kon èn un o fadon na ini anu fu den feyanti fu unu. 26Mi o meki wan angriten broko. Wan onfu nomo o sari fu tin umasma baka den brede. Den o abi fu prati a brede ini pikinpikin pisi gi den ososma fu den. Unu o nyan ma un bere no o furu.
27Efu baka dati un no wani arki Mi ete èn un e tan kaka un futu, 28dan nanga atibron Mi sa strafu unu seibi tron moro hebi fu den sondu fu unu. Iya, Misrefi sa strafu unu. 29Dan un sa nyan den manpikin nanga den umapikin fu unu. 30Mi sa broko den presi pe un e tyari ofrandi èn den altari tapu san un e bron wierook, Mi sa naki trowe. Mi sa trowe den dedeskin fu unu tapu wan ipi nanga den kruktu gado fu unu èn Mi sa drai Mi baka gi unu. 31Mi sa broko den foto fu unu trowe na gron. De santa presi fu unu Mi sa figi puru. Mi no wani smeri den switi smeri fu den ofrandi fu unu moro. 32Mi sa broko a kondre tapu sowan fasi, taki den feyanti fu unu di o teki a kondre abra no o tnapu nanga opo mofo te den si en. 33Mi sa panya unu na mindri den tra folku. Tra kondre o de nomo na un baka fu feti nanga unu. A kondre fu unu o de wan sabana èn den foto fu unu o broko didon na gron. 34Te a kondre didon leki wan sabana, a sa kisi a rostu di a ben mus kisi. Bika den no ben gi a kondre a rostu di a ben mus kisi ini den sabat-yari. Unsrefi o de na ini a kondre fu unu feyanti te a kondre sa kisi a rostu. A kondre sa kisi a rostu di a ben mus kisi. Ma un no ben gi a kondre a rostu di a ben mus kisi ini den sabat-yari. 35A heri pisten di a kondre didon leki wan sabana, a sa rostu. Disi na a rostu di a ben mus kisi. Ma di un ben tan ini a kondre un no gi en a rostu ini den sabat-yari. 36Mi sa poti sowan frede ini a ati fu den wan fu unu di tan na libi ini a kondre fu un feyanti, taki den o lon suku kibripe efu wan wiwiri opo wai nomo. Den sa lowe leki te sma de na den baka fu kiri den èn den o fadon, sondro taki wan sma de na den baka. 37Den o lon fadon abra makandra leki te sma de na den baka fu kiri den, ma no wan sma o de na den baka. Un no o man hori feti nanga den feyanti fu unu tu. 38Un o dede ini wan kondre san no de un eigi kondre èn den o beri unu ini a kondre fu un feyanti. 39Den wan fu unu di de na libi ete, o pori gwe ini a kondre fu un feyanti, fu unu eigi sondu ede nanga fu di fu den afo fu unu.
40Ma efu den taki sortu sondu den nanga den afo fu den du, taki Mi no ben man fertrow den, taki den ben kaka den futu gi Mi, 41èn taki na fu dat'ede Mi ben kaka Mi futu baka gi den èn tyari den go na a kondre fu den feyanti fu den, efu den saka densrefi, efu den no tranga den ati èn efu den wani tyari a strafu fu den sondu, 42dan Mi sa memre a ferbontu fu Mi nanga Yakob, Isak nanga Abraham. Mi sa memre a kondre. 43Ma den sa abi fu gwe libi a kondre. Te den no drape, a kondre sa kisi a rostu di a ben mus kisi ini den sabat-yari. Ma un no ben gi en. Den sa butu fu den sondu di den du, fu di den no tan hori densrefi na den sani fu Mi, fu di den si den fu noti èn den no du den sani di den ben mus tan du, fu di den poti den na wan sei. 44Ma srefi te den de ini a kondre fu den feyanti, Mi no sa drai Mi baka gi den. Mi no sa broko a ferbontu nanga den èn Mi no sa kiri den, fu di Mi no wani si den srefsrefi moro. Bika Mi na MASRA, den Gado. 45Mi sa memre a ferbontu di Mi meki nanga den afo fu den. Mi puru den na ini Egiptekondre meki den tra folku si. Mi du dati fu Mi kan de wan Gado gi den. Mi na MASRA.”
46Disi na den sani na san den sma fu Israel ben mus tan hori densrefi, den sani di den ben mus tan du, nanga den wèt. MASRA ben meki Moses taigi den ala den sani disi èn den ben de fu leri den sma fu Israel fa den ben mus libi nanga En.


text:
Oranjestad-Partido MEP y en especial parlamentario Dangui Oduber parse cu no ta compronde cifranan di turismo y con esaki a bin ta creciendo of ta actuando di mala fe, pasobra placa cu turismo a laga atras na 2014 a aumenta cu 173 miyon segun Banco Central.
Mas cu esey, un dia nan ta bisa cu turismo ta bon, cu turismo a crece y cu economia a crece danki na turismo, otro dia nan ta bisa cu turismo ta bayendo malisimo y cu tur hende por sinti esey, otro dia ta bisa cu turismo ta bon, pero no sa kico lo pasa den futuro y finalmente ta bisa cu turismo stay over ta bayendo bon, pero cu turismo crucero ta malisimo.
A yega momento pa mustra realidad di e situacion di nos turismo y con esaki a bin ta mehorando durante ultimo añanan.
Segun datonan di Banco Central e placa cu turistanan ta laga atras (tourism receipts) a aumenta na 2014 cu un total di 173 miyon. Esaki a bin riba e aumentonan cu a conoce aña tras di aña ya caba for di 2010 en adelante cu tabata di 52 miyon na 2010, 178 miyon na 2011, 90 miyon na 2012 y 177 miyon na 2013. Aumentonan cu a bin despues di un caida grandisimo na 2009 di no menos cu 232 miyon y esaki bou gobernacion di MEP.
E cifranan aki, cu ta bin directamente for di Banco Central ta mustra cu contrario na e profetanan di desaster, nos turismo ta bayendo den un hopi bon direccion y indicacion ta cu e lo sigui bay den e rumbo aki.
Bayendo den area di turismo crucero, ta netamente bou maneho di Gabinete Mike Eman a duna atencion na e aspecto di nos turismo aki un biaha mas. For di 2009 a restablece y mehora relacionnan cu diferente di e companianan crucero y a logra cu Carnival Cruise Lines a regresa nos isla y a aumenta frecuencia y capacidad di diferente otro tambe. E grafica adhunto ta mustra e desaroyo di nos turismo crucero cu na 2013 a conoce un crecemento record y cu na 2016, esta otro aña lo kibra esaki superando e barera di 700 mil pasahero crucero.
Ta berdad cu na 2014 y posiblemente e aña aki a y lo conoce un caida chikito den turismo crucero compara cu 2013 (aña record), pero a pesar di esaki e cantidad ta keda riba 600 mil pasahero crucero, cual ta hopi mas halto cu e cantidad cu a conoce durante gobernacion di partido MEP.
Di otro banda, a pesar cu Minister Otmar Oduber y partnernan den e industria tin atencion pa nos turismo crucero, turismo di estadia ta keda e focus principal mirando cu nan contribucion na nos economia ta hopi halto.
Simplemente mirando e cifranan di 2014 unda a conoce un caida di alrededor di 20 mil turista crucero, por mira cu e efecto di esaki tabata practicamente nada ya cu segun cifranan di Banco Central turismo a laga riba 170 miyon atras.
Minister Otmar Oduber y partnernan den industria ta sigui enfoca riba continuacion di mehoracion di nos turismo concentrando riba nos producto y e turista afluente, logrando asina pa nos isla keda dos stap dilanti di nos competidornan.


text:
Fundashon pa Konsumidó último tempu a bin ta tuma nota di reklamo di konsumidónan tokante di mal servisio di Insel Air. Kehonan tokante di retraso, kanselashon sin previo aviso, falta di komunikashon a kue forma struktural i no por kalifiká esakinan mas komo insidente. Hopi konsumidó ta sinta nan mes impotente sigur mirando e echo ku riba sierto rutanan no tin alternativa di kompania pa skohe for di dje pa hasi su biahe.
Un situashon alarmante i desesperante pa sierto biaheronan konserní i sigur preokupante pa konsumidónan ku tin pensá di buk un biahe ku Insel Air, ku te ainda komo ‘kompania responsabel’ no ta dunando su klientenan pagadó e rèspèt, bon trato i servisio ku nan meresé. Pa ku esaki Fundashon pa Konsumidó na promé lugá ta urgi Insel Air pa ta mas transparente den su manera di duna informashon, i tambe evaluá i strukturá su buelonan di un forma ku ta kumpli ku normanan di aviashon internashonal.
Pa evitá e tipo di situashonnan asin’aki ta importante pa Fundashon pa Konsumidó pa yega na un solushon struktural. Fundashon pa Konsumidó ta di opinion ku a yega ora pa gobièrnu stipulá reglanan transparente pa atendé ku situashonnan di diskrepansia pa biaheronan. Nos mester yega na normanan fiho di kompensashon pa kada pasahero na momento ku un kompania di aviashon no kumpli ku loke a palabrá ku e konsumidó. Esaki basá riba normanan internashonal manera stipulá den e Tratado di Montreal.
E Tratado di Montreal a keda introdusí pa paisnan afiliá na International Civil Aviation Organization (ICAO) pa regulá i standarisá entre otro trato di kehonan di konsumidó. E tratado aki tin komo meta pa pone norma i stándarnan uniforme pa kompanianan di aviashon den transporte internashonal di pasahero. Importante den esaki ta ku a fiha responsabilidat di e kompania di aviashon pa ku su pasaheronan. E tres responsabilidatnan sentral di un kompania di aviashon den e tratado ta responsabilidat pa morto i leshonnan di kurpa, responsabilidat pa retraso i kanselashon di buelo, i responsabilidat pa destrukshon, pèrdida i daño na ekipahe di e pasahero.
Fundashon pa Konsumidó ta bai aserká gobièrnu di Kòrsou ku un petishon pa traha riba normanan basá riba puntonan di e tratado aki. Konkretamente e petishon lo bai ta dirigí na Minister di Tráfiko, Transporte i Planifikashon Urbano pa, na nòmber di gobièrnu di Kòrsou, regla lo siguiente:
- ratifikashon di e Tratado di Montreal pa asina krea e kuadro uniforme ku normanan internashonal den kua e responsabilidat di kompanianan di aviashon na Kòrsou pa ku su pasaheronan ta keda fihá.
- i bini ku normanan di kompensashon konkreto pa kompanianan di aviashon na Kòrsou tene nan mes na dje na momentu di morto òf leshonnan di e pasahero, na momentu di retraso òf kanselashon di buelo, i na momentu di pèrdida òf daño na ekipahe di e pasahero.
Pa duna nos petishon mas peso Fundashon pa Konsumidó lo ke aktivá nos komunidat biahero pa asina nos logra e meta aki. Nos ta pidi kada konsumidó ku ta pará tras di e petishon aki pa yena e formulario di petishon pa duna apoyo na e yamada aki. Nos mester di bo ayudo i sosten pa duna un base firme i masal na e denunsia aki. Por hasi esaki online via nos página di Facebook https://www.facebook.com/fundashonpakonsumido/ i tambe por pasa personal na nos ofisina pa firma e petishon.
Mas tantu firma nos haña mas impreshon i efekto nos bos di konsumidó lo tin riba nos gobièrnu pa atendé ku e problema aki di un forma struktural. Pa mas informashon por subi nos wèpsait www.fundashonpakonsumido.org. I pa kualke pregunta, komentario òf sugerensia por tuma kontakto ku Fundashon pa Konsumidó na number di telefòn 462-666 òf via e-mail info@fundashonpakonsumido.org.


text:
Observador: Nos tur ta corda con Mike Eman a grita den Parlamento net prome cu pueblo a rechas’e cu e debe tey pa nos tur pag’e pa futuro. Nos ta corda con Mike Eman a bati riba su pecho y grita cu ta cu orguyo el a crea e debe di pais Aruba. E unico mandatario cu a mira e necesidad di crea y redobla un debe asina grandi y e unico meta pa futuro cu e tawata tin ta pa e siguiente generacionnan bay paga debe. Mientras cu un bon gobernante, su meta pa futuro di un pais mester ta prosperidad y progreso.
Cu orguyo, e debe tey, crea door di Mike Eman, no door di niun otro Partido cu a yega di goberna. Pasobra tur otro Partido cu a yega di goberna nos pais, a sa di maneha debe di nos pais na un manera responsabel. Solamente Mike Eman y su Partido AVP a goberna cu prioridadnan robes, maneho descabeya y ainda ta grita cu ta cu orguyo a crea e debe.
Awo cu Mike a crea e debe cu orguyo, y realidad a dal nos, cu ta di berdad mes e debe aki tey. Situacion financiero di Pais Aruba ta asina malo, laga atras pa Mike Eman, cu te hasta Aruba a perde e confiansa di Hulanda, y di institucionnan financiero internacional. Inversionistanan a perde confiansa den Aruba. Mike a bay, y aunke awo e ta grita cu e situacion financiero ta malo, nos tur sa esey. E situacion financiero ta malo berdad, ta pasobra ta Mike Eman a lag’e malisimo. Y awo ainda e ta malo. Di malisimo el a bay na malo ainda cu e gobernacion nobo aki. Y cu e bon maneho di e gobierno aki, e lo bay awo di malo pa bon. E debe ainda tey, pa nos tur pag’e pa futuro. Futuro a cuminsa ora cu pueblo a rechasa e gobernacion di Mike Eman.
Pero, kico Mike Eman tawata kiermeen cu e debe tey pa nos tur pag’e pa futuro? Esaki ta loke Mike Eman no a lansa su grito di orguyo y bisa pueblo ta kico tur tin pa bay paga pa futuro. Y berguensa di un gobierno ta cu pueblo mester bay paga pa cosnan descabeya di Mike Eman.
•CUMPLEAÑOS MIKE EMAN:• Nos ta corda e fiesta di Mike Eman dia cu el a haci aña na e brug di prosperidad. 147 mil florin sin ainda conta tur e recibonan cu ainda no a wordo haya. Mike a haya ta bon pa celebra cu su coordinadornan gastando 147 mil florin. Gastando na cuminda y bebida, asina tanto cu nan a huur 40 WC portatil cu a costa pueblo 4000 florin. Y un WC portatil pa Mike Eman uza e anochi ey na balor di 850 florin. Un total di 4850 na WC e anochi ey. Sigur, esaki pueblo a cuminsa paga, parti di e debe cu nos tur mester paga pa futuro.
Y asina aki, tin mas decisionnan y abusonan di Mike Eman cu ta forma parti di e mas di 4 biyon florin laga atras pa nos paga pa futuro. Y futuro a cuminsa despues cu Mike Eman a wordo rechasa na september 2017. Y pueblo a cuminsa paga un debe cu Mike Eman a haci sin consideracion na e futuro generacionnan. Un mandatario cu solamente a visualisa un futuro pa nos yiunan y nan yiunan paga un debe descabeya.


text:
ORANJESTAD, Aruba – Augustus 24, 2022 – Marca September 4 den bo calendario pa bo no perde Stimami Sterilisami su Summer Sidewalk Sale cu lo tuma luga na Sun Plaza di 10 AM te cu 6 PM, y unda bo lo haya un surtido amplio di productonan nobo y usa di Marriott Vacation Club, Bucuti & Tara Beach Resort, Ritz Carlton, RIU Hotel & Resorts, Tara Eco Supplies, y Ben Kaufman na prijsnan sumamente barata. E productonan ta inclui mueblenan di hardin, matras, serbete, clechi di cama, tayo, glas y hopi mas! Tambe bo lo tin e oportunidad di amplia bo famia y duna un cacho of pushi un hogar pa semper via Luna Foundation, Nine Lives Foundation, y Sgt Pepper’s Friends cu lo atende e evento cu mascotanan cu ta cla pa adopcion.
Ta bai tin varios actividad pa mucha, cual ta inclui lesnan di Bring it on Zumba, tutorial di balloon animals, facepaint y hopi mas actividad organisa door di e activities team di Marriott. 100% di e fondonan recauda ta bai wordo contribui na Stimami Sterilisami su campaña nacional di sterilisacion di cacho y pushi, cu recientemente a celebra e logro grandi 30,000 sterilisacion.
“Nos ta sumamente agradecido y conmovi di e ayudo, contribucionnan y voluntarionan di Bucuti & Tara, Marriott, Ritz Carlton, RIU, Tara Eco Supplies, Ben Kaufman, Nine Lives Foundation, Luna Foundation, Sgt Pepper’s Friends, Sun Plaza, y Craft & Lola. E evento no ta bai solamente yuda contribui na nos mision pa mitiga e sufrimento di cacho y pushi riba caya, pero tambe e ta bai brinda nos comunidad e oportunidad pa cumpra productonan duradero y di bon calidad na prijsnan hopi barata, mientras cu nan ta pasa un dia leuk den famia. Nos ta invita henter Aruba pa bin disfruta y apoya e maraviyoso causa aki,” Ewald Biemans, Presidente di Stimami Sterilisami, ta conta.
Stimami Sterilisami Foundation
Fundashon Stimami Sterilisami ta un non-profit organization cu ta uza 100% di tur donacion pa ofrece subsidio parcial pa e procedura di sterilisacion pa tanto publico
FUNDASHON STIMAMI STERILISAMI www.stimamisterilisami.com
Aruba Bank 6012630190
KVK: S1744.0
1
en general, como tambe organisacionnan di boluntario cu ta cuida cacho y pushi riba caya. E organisacion su bukinan ta habri y ta wordo controla pa asina brinda transparencia total di e uzo di fondonan. Pa esnan cu kier aporta na e gran causa aki, por haci donacion directo na Fundashon Stimami Sterilisami:
Bank:
Acc. Number: Acc Name: Swift code:
Aruba Bank
6012630190
FUNDASHON STIMAMI STERILISAMI ARUBAWAX


text:
Lider di MEP señora Evelyn Wever-Croes, for di Cede di MEP a duna un reaccion como politico riba politiconan oponente. Recientemente Parlamentario Benny Sevinger a expresa cu el a entrega keho contra Lider di MEP bisando cu hasta el a bay Ministerio Publico bek pa wak con ta para cu e keho.
Naturalmente, Lider di MEP a remarca, cu e tambe a busca informacion y ta pendiente si di berdad Sevinger a entrega keho si of no. Segun Benny Sevinger, awor cu e ta meti den tanto problema legal y penal, el a entrega un keho contra Lider di MEP pasobra na aña 2004, 18 aña pasa, Lider di MEP lo a haci cosnan cu tereno y lo a gana Awg 17.5 miyon.
“Esaki ta un mentira ya cu na 2004 mi tabata traha den sector priva como un abogado y consehero fiscal. Mi no tabata Minister di infrastructura, mi no tabata encarga cu tereno, mi no a bende ningun tereno. E unico tereno cu mi a yega di adkiri te esun cu mi cas ta construi riba dje cu te awe mi ta pagando hypotheek riba dje”, Lider di MEP a bisa enfaticamente.
Lider di MEP, señora Evelyn Wever-Croes a expresa cu e mentira aki di Benny Sevinger ta un mentira cu tur hende por realisa cu hende cu ta den desesperacion manera cu Sevinger ta aworaki, ta lansa e tipo di mentiranan.
“Mi ta lamenta pasobra Benny Sevinger tin hopi problema andando caba riba su cuenta y ami eigenlijk no kier a añadi mas na su problemanan penal, pero e ta pidi pe pasobra mi ta pendiente pa haya contesta. Si ta berdad cu Benny Sevinger a entrega keho riba mi, anto ta un keho falso. E tempo ey cu mi ta traha den sector priva mi no tabata tin nada di haber cu tereno y ora bo entrega keho falso riba un hende, prepara bo pasobra mi ta bin bek pa bo. Mi ta keha bo pa entrega keho falso cual lo añadi mas na bo problemanan legal.
Awor si e no a entrega keho, mi lo entrega keho contra dje toch pasobra e ta susha mi nomber. Mi no por permiti cu e ta susha mi nomber cu cosnan cu no ta berdad. Mi kier sigura comunidad di Aruba, laga su expresionnan manera nan ta, manera ta bisa na Hulandes, ‘een kat in het mauw maakt rare sprongen”. Un hende den desesperacion ta haci cosnan straño. Ban lag’e eynan. Mi lo keda pendiente pa wak si el a entrega keho pero si no, ami si lo entrega keho pasobra e ta daña mi nomber y si el a entrega keho, mi lo kehe tambe pasobra e ta entrega keho falso. Mientrastanto, ban laga e caso Avestruz den man di corte. Hues tin suficiente tempo pa atende cu e caso. Tin hopi informacion saliendo afo y aki un luna nos lo scucha e veredicto’, Lider di MEP señora Evelyn Wever-Croes a duna di conoce.


text:
Diahuebs D.I.M.P. a tene un conferencia di prensa tocante e topiconan di belasting di number di auto, inkomstenbelasting y KOR. Durante e conferencia aki Sra. Romano a hiba palabra a a elabora ampliamente riba tur e topiconan aki. Di parti di e departamento ta dunanando pueblo mas espacio y tambe chance pa asina no cay atras cu pago di nan belastingnan. Sra, Romano a declara cu ta yegando un momento historico cu DIMP lo ta serca di ta up-to-date cu tanto yena informashon den systemanan como cu paga bek si tin pa haya bek. Tambe a elabora riba e topico di e Kleine Ondernemers Regeling pa asina por alivia empresarionan chikito.
Belasting di number di auto.
Inkomstenbelasting.
Kleine Ondernemers Regeling.


text:
Noticia - Noticia
32 Noticianan
- Fecha
- Relevancia
-
Ningun buraco den pensioen pa studiantenan di Hulanda Caribense
Studiantenan di Bonaire, Sint Eustatius y Saba (BES), kendenan ta bay studia na Hulanda, den futuro ta sigui acumula un f ...
-
Minister nobo di Asuntonan Interno y Relacionnan di Reino
Dialuna 5 di november minister saliente di Asuntonan Interno y Relacionnan di Reino, señora Liesbeth Spies, a pasa su tareanan.
-
Minister Spies ta bishita Aruba, Corsow, Sint Maarten y islanan BES
Diaheubs, dia 9 di februari 2012, Minister Liesbeth Spies di Relacionnan Interior i Relacionnan di Reino ta inicia su bishita di ...
-
Bishita di secretario di estado Weekers na Sint-Maarten, islanan BES, Curaçao y Aruba
Dialuna, dia 20 di juni, secretario di estado Frans Weekers di Finanzas ta cuminsa un bishita di ocho dia, respectivamente na ...
-
Bishita di ministernan Donner y Leers na Sint-Maarten, Aruba y Corsow
Diadomingo, dia 3 di april, minister Piet Hein Donner di Asuntunan Interior y Relacionnan di Reino y minister Gerd Leers di ...
-
VNO a contribui cu 40 projecto den 2010
E Representacion di Hulanda (VNO) a contribui un bes mas cu diferente projecto den aña 2010 for di e fondo pa projectonan chikito ...
-
10-10-10: un comienzo nobo pa islanan di Antiyas
For di diadomingo 10 di oktober Curaçao y St. Maarten ta pais nobo den Reino. Bonaire, Saba y St. Eustatius awor ta municipio ...
-
Presupuesto Capitulo IV Relacionnan di Reino
Ultimo añanan a traha duro na e relacionnan nobo den Reino. Na aña 2011 Curaçao y Sint Maarten tin status di pais. Boneiro, Saba ...
-
Minister Eurlings ta bishita Aruba y Antias Hulandes
Minister Camiel Eurlings di Trafico y Administracion di awa publico ta hasi un bishita siman cu ta bini aki na Antias Hulandes y ...
-
Bishita di secretario di estado Bijleveld-Schouten
Siman cu ta bini Secretario di estado Ank Bijleveld-Schouten di Asuntonan interno y Relacionnan den Reino lo hasi un bishita na ...


text:
ORANJESTAD, Aruba –19 april 2021
Entrante diamars dia 20 di april 2021 ta habri e posibilidad pa tur cuidadano di 50 aña of mas y tambe tur esnan cu anteriormente a perde nan cita, pa “walk in” y vacuna. Tur cuidadano di 50 aña of mas cu a registra caba y no a haya un cita ainda por “walk in”. Tambe tur cuidadano di 50 aña of mas cu ainda no a registra por “ walk in” y lo haya ayudo cu registracion y lo wordo vacuna tambe na mes momento. Cuidadanonan cu tawata tin un cita anteriormente y pa un of otro motibo a perde esaki tambe ta wordo incurasha pa “walk in” cuminsando diamars dia 20 di april for di dialuna pa diasabra na Centro Libertador Betico Croes for di 8:30 am pa 7:00 pm non stop of tambe na Santa Teresita Center di dialuna pa diabierna di 8:30am pa 11:30am y di 1:30pm pa 4:30pm. E servicio di “Walk In “ ta unicamente pa aplicacion di e prome vacuna. Es cu ya tin e prome vacuna, mester acudi na su cita ya programa pa por haya su di dos.
Puntonan importante pa tene cuenta cu ne.
Localidadnan di vacunacion ta unicamente Centro Libertador Betico Croes y Santa Teresita Center.
Esnan cu tin un cita na Don Bosco Club, mester acudi na Centro Libertador Betico Croes mesun dia y orario segun cita.
MFA Savaneta no ta yuda cu registracion
MFA Santa Cruz ta sera pa registracion y lo bay duna asistencia na Centro Libertador Betico Croes cu registracion
Ta permiti solamente 1 ayudante pa es cu tin mester di extra ayudo na e localidad di vacunacion.
Pa haci bo proseso di registracion mas liher, registra via Aruba Health App of www.dvg.aw of www.arubacovid19.org of na MFA Paradera y Noord of tambe na Santa Teresita Center.


text: KRALENDIJK – Sentro pa Hubentut i Famia ta partisipá ku ainda tin espasio pa mas inskripshon pa e kurso di embaraso ku ta bai kuminsá dentro di poko. Si bo tin 16 siman, ke men, kuater luna òf mas na estado, bo por partisipá. E kurso ta enserá un programa di guia i informashon pa futuro mama. E tin un durashon di 6 siman i enkuentronan lo ta dos bes pa siman. Den e kurso bo ta haña informashon tokante diferente tópiko di embaraso, manera: desaroyo di embaraso, parto, nutrishon di mama i yu, kuido di djente, kuido di yu i mas. Fuera di e lèsnan di informashon tambe tin lès di guia di ehersisio. Tur lèsnan ta bou di guia di un profeshonal i huntu ku e programa nos ta ofresé bo material di informashon. Pa mas informashon por tuma kontakto ku Sharine Dorand na telefon 715-7200 o 786-3984. Inskribí bo mes i tuma mas informashon na Sentro pa Hubentut i Famia.


text:
ORANJESTAD – Diaranson anochi tabatin den Café Chaos e ultimo edicion pa e temporada 2022 di Anochi di Poesia of Poetry Night, manera e ta mas conoci. Adicional na e obranan literario cu un y tur ta disfruta, e evento a rindi tambe un homenahe postumo.
Basha Foundation, como organisado di Poetry Night, ta sumamente satisfecho cu e manera con e temporada 2022 a transcuri; uno den cual por a reanuda e encuentro artistico di forma fisico. Hopi ta e poeta, declamador y publico di tur edad y origen cu a bini hunto na diferente luga tanto pariba, como pabou di brug.
Poetry Night ta un esfuerso cu ta fomenta un lazo mas estrecho den comunidad, ademas di brinda un plataforma hopi necesario pa esunnan cu kier presenta y expresa nan opinion riba asuntonan social, idea of emocion a traves di e arte cu ta palabra skirbi y recita.
E ultimo edicion aki di Poetry Night tabata marca pa un momento hopi special y emocional caminda e grupo a rindi un tributo na e memoria di Charlene Loopstok, un fiel participante di e evento y un figura hopi stima. Charlene a fayece algun dia atras cu apenas 31 aña, lagando atras hopi recuerdo y experiencia bunita cerca tur cu a comparti cu ne.
Si bo ta interesa pa haya mas informacion di Poetry Night, sigui e cuenta di Basha Foundation riba plataformanan social y keda pendiente pa dos posibel Pop Up prome cu fin di aña.
ORANJESTAD - Aruba Lions Club ta conoce e an?a aki su rifa di auto cu ta consisti di 5 premio hopi atractivo manera, un auto electrico pa mucha, un step electrico, un bicicleta electrico, un scooter electrico y cu e promer premio un auto electrico di famia marca “Changan”.
ORANJESTAD - Diaranson ultimo a tuma lugar na "On The Rocks Café" , e lansamento di e tercer video clip di e banda Honeypot pa aña 2022, cu nan cancion nobo titula "Still Alive". E cancion aki a wordo graba na Aruba mes den diferente studionan manera Sunnyray Studio, Kurt Labadie y na Tisspro Studio serca Hubert Thiel, cu tabata encarga cu e mescla final. Produccion di e videoclip, tabata den man di Dani Cruz y Marlon Dubero. Pa 2023 e banda lo bay release nan di 5 studio album. Pa wak e video clip, click AKI.
ORANJESTAD - Awendia empleadonan no sa keda traha hopi aña pa e mesun compania. Nan ta duna e miho di nan pa algun tempo y despues ta fada y ta busca un otro “challenge” den nan carera. Wendell Bennett a busca e mesun “challenge” aki den e mesun compania, MetaCorp, durante no menos di 50 aña largo. Manera e mes ta bisa 50 aña ta nifica hopi sacrificio, trabao duro, lealtad y perseverancia. Pa Bennett ta manera ayera, el a conta.
ORANJESTAD - Retonan di salud mental no necesariamente ta refleha den cara di e persona. Asina un cantante y productor musical conoci a inspira hopi trahado den sector HORECA e siman aki. Siendo un persona cu a atende cu problema di salud mental, el a splica con den practica ta balansa su trabou y e reto cu e ta biba cu ne. Mayoria hende no sa mes, pasobra ta necesario pa bo ta contento cu bo mes, den caso bo kier sirbi of entretene un otro.
ORANJESTAD - Diasabra anochi CMB a tene su “Block Party for Charity” cu tabata un celebracion hunto cu comunidad di Aruba en conexion cu 60 aniversario di e banco. Den un record di menos di 2 ora a bende e maximo di 600 ticket (Afl. 15.00 cada uno) di cual e banco a match cada contribucion di e publico florin pa florin pa un total di Afl. 18,000.00. Asina mes gerencia di e banco Sres. Paul DeWolfe y Roberto Dijkhoff a rond af e suma final na e bunita montante di Afl. 25,000.00 cu lo bai completo pa Fundacion Contra Violencia Relacional (FCVR).
ORANJESTAD - Women’s Club of Aruba (WCA) a ser funda 88 aña pasa, dia 17 di september 1934. Sra. Lucy Smith, casa di Sr. Lloyd G. Smith, presidente di Refineria di Lago a organisa e prome reunion na Club di Lago den Colony. Na e reunion aki tabatin 150 hende muhe presente.


text:
Riba 25 di augustus 2022 a recorda net un aña cu “Monumentenbureau”, cu ta e instancia gubernamental encargacu e ordenanza di Monumento na Aruba, ta indica e interior di e ‘Kapel di Bethania’ situa na Noord 2 como monumento proteha,por medio di un decreto firma door di Minister di Cultura sraXiomara Maduro.
E compleho ta consisti di un klooster y un kapel y a wordoconstrui entre 1954 pa 1958. E klooster y kapel a wordo uzadoor di e soeurnan di e ordo ‘Dominicanesnan di Bethania’.
Fundacion Kapel di Bethania ( FKB) a ser funda cu e meta primordial pa proteha y cuida e compleho aki mirando suimportancia di su herencia pa historia di Noord y Aruba. E kapel aki ta e unico kapel na Aruba cu ta manteni den suoriginalidad.
E parti interior den e kapel cu ta proteha ta e elementonanlmanera e altar, banki- y kashinan cu ta pega na vloer y muraya, estatua- y stashinan, e tegelnan den e compleho, blafon etc.
E aña aki Zuster Marjolein tabata di bishita na Aruba y el a kedahopi contento di mira con e fundacion ta traha hopi duro pa siguiconserva e klooster y e kapel.
Fundacion Kapel di Bethania ta desea di comparti cu pueblo di Aruba un relato cu Zuster Marjolein a skirbi y a publica di subishita na Aruba den e edicion di nan ordo ‘Blikwisseling’. Pa mustra su legria y gratitud pa cu e cuido y conservacion di e edificio aki. E traduccion ta lo siguiente:
Aruba no lubida Bethania!
For di 1952 te 1995 nos soeurnan a biba y traha na Aruba. Nos tabatin un luga pa cuido di muchanan (Imeldahof), pero tabatatraha tambe na scol (pa financia e trabou cu e muchanan), den e parokia y den prizon.
Desde 1995, ora cu e ultimo dos soeurnan a bandona Aruba, ‘Kinderhuis Imeldahof’ na Noord ta excelente guia pa laiconanexperto y pa un fundacion. Pero e convento cu su kapel, cu despues a cay bou di gobierno, no a haya un destinacionadecuado y tabata totalmente descuida, cu bentana- y flurnankibra, yen di sushedad di palombanan y yen di cacalaca.
Te cu dos aña pasa un grupo di personanan den bisindario di e convento a cuminsa duna e edificio un bon limpiesa y drechaalgun cos riba nan mes iniciativa y gasto. Ta uza e kapel for di e tempo ey pa diferente servicionan liturgico, tambe pa e habitantenan di Imeldahof. Den algun otro local a organisaexposicion di artefactonan di e parokia di Noord y di e soeurnandi Bethania.
Relaciona cu esaki a tuma contacto cu soeur Marjolein cu, lamentablemente door di corona, por a duna su cooperacionsolamente desde leu. For di Hulanda e tabata mandainformacionnan, portret- y artefactonan. Diferente habitante di Noord a ofrece materialnan historico di e pueblo.
For di 26 di mei te 3 di juni di e aña aki soeur Marjolein tabatapresente riba invitacion di ‘Fundacion Kapel di Bethania’, fundaspecial pa e causa aki. Tabata un siman fantastico cu entrevistaen bibo na television, entrevistanan na radio, reunionnan y encuentronan, servicionan liturgico y un encuentro cu minister-president. For di tur esaki por comprende cu tin un apreciograndi pa locual e religiosonan a realisa na Aruba y e deseo ta cu esaki ta wordo pasa pa e generacion cu ta sigui.
Y a traha plannan concreto pa uzo di henter e edificio, pa asinapor sigui cu e tradicion di Bethania.
Zr. Marjolein, Haelen